text:
Aṭas n wansayen i aɣ-yettruḥun, imezdaɣ n tuddar yebda yettensar-asen wayen bnan at-zik. Yal tallit yettili-d umbeddal deg wansay-agi, imezdeɣ ssenqasen deg-s, llant kra n tɣawsiwin yewwi-d fell-aneɣ ad tent-neḥrez. Deg umagrad-agi ad ɛeṛḍeɣ ad d-awiɣ awal ɣef tmeɣra n zzwaǧ zik di taddart-nneɣ, amek tella zik, d wembeddal i d-yellan skud teddun wussan.
Mi ara yesɛu yiwen tameɣra n zzwaǧ, yella wemgarad amek tt-xedmen ticekki d aqcic ara izewǧen neɣ ma yella d taqcict. Tameɣra n weqcic ssemɣaren-tt ɣef tin n teqcict. Tameɣra n weqcic tettek kraḍ (3) wussan, tin n teqcic sin (2) wussan kan.
Tameɣra n weqcic ( n yisli ) :
Uqbel ad d-yawed wass n tmeɣra, ilaq imawlan n weqcic ad ɛeggnen ( fiançailles ) taqcict. Ma fran awal ad mtawan ɣef wass deg i ara tettwixdem tmeɣra.
Zikenni, weqbel tameɣra s waggur, tulawin ttalint ar wedrar i wakken ad d-zedment isɣaren swayes ara sewwen ass-nni n tmeɣra.
Mi d-mazal ddurt, axxam n yisli ad d-necden tiwelliyin-nsen, imdukal, iwasila-nsen akk, akken ad d-asen ad ḥedren ass-nni n tmeɣra.
Tulawin ad heggint, ad fetlent seksu ɣef zik lḥal. Irgazen mi mazal sin wussan ad zlun azger. Taggara-agi seg wakken ɣlayet teswiɛt, lɣaci mačči aṭas i izellun azger, ttawin-d kan aksum deg ugezzar.
- Ass amenzu :
Deg wexxam n weqcic tettban d tameɣra, tilawin ttawint izlan, slewliwent, iraggun n seksu akked useqqi ɣummen lḥara. I yimekli sewwayen tikerciwin n wezger-nni yemmezlen, deg-s ad ččen at wexxam d yimeɛraḍ. Uqbel lfatiḥa axxam n weqcic ad awin i wexxam n teqcict azal n wayen ara ad ččen wid ara yeɣren lfatiḥa. Ayen ttawin : taɣruḍt n wezger, awren, lxeḍra…
Ass-nni deg i ara ɣren lfatiḥa, axxam n yisli ad heggin wid ilaqen ad ddun, gar yirgazen akked tlawin, akken ad ddun s axxam n teqcict. Tilawin ad awint tabalizt deg-s : taṣabunt, timeḥremt, taluga n sebbaḍ, lḥenni, taqendurt. Irgazen ad ssiwlen i ccix n ljameɛ, ad t-awin yid-sen. Ass-a llan wid izewwiren lfatiḥa aladra wid ara d-yawin tislit anda yebɛed.
Tameddit n wass ad yili yimensi, ad ččen akk at-taddart, wid ur nezmir ara seččayen kan adrum. Mi yekfa imensi d lawan n lḥenni n weqcic. Ad yers lmetred degs : timellalin ( ilaq snat ɣef snat mačči d timferdin : 2, 4 neɣ 6… ), lḥenni, tafzimt n lfeṭṭa. S idis n lmetred tella : tmeḥremt i wid-nni ara yefken lxir (idrimen) akked tcekkart n lmelḥ ara zuzzren i tebraḥt n wurar, i wakken ad imliḥen wussan n yisli.
Isli ad as-yeqqen lḥenni win meqqren di leɛmer, jeddi-s neɣ baba-s. Ma ur yesɛi ara jeddi-s neɣ baba-s, ad as-yeqqen ɛemmi-s neɣ xali-s. D win ara as-yeqqnen lḥenni ara t-id-yessufɣen di texxamt-is ar wemraḥ deg i ara yeqqen lḥenni.
Llan wid ixeddmen urar, urar n iḍebbalen s ugerbuz, abendayer d lɣiḍa, llan wid yesɛeddayen kan tameɣra s uzenzi n lḥenni akked teɣratin n tlawin neɣ s yizlan n tlawin. Zik urar yettili-d deg wefrag n wexxam, tikwal maḍi d lxalat i t-ixeddmen, win i umi neqqar : urar n lxalat. Mi ara ɣren s imensi ad asen-inin : « ruḥet-n ad teččem imensi u yerna ad tferǧem urar ». Win ur nettwaɛraḍ ara akka, ur yettɣimi ara ad iferreǧ urar. Deg yiseggasen-agi ineggura, uraren xeddmen-ten deg yimraḥ n taddart. Llan wid d-yettawin icennayen. Lɣaci, argaz, tameṭṭut ceṭṭḥen.
Yella wanda d-ttawin win yeznuzuyen lḥenni, netta ad d-yettawi isefra, tulawin ad as-d-ssiɣritent, kan akken alamma yekfa lḥenni. Aznaz n lḥenni : d isefra n ucekker n at wexxam, isli, tislit akked wid akk iḥeḍren dinna. Yella wanda d tulawin i yeznuzuyen lḥenni s yizlan. Isli ad yeqqen lḥenni, imezdaɣ n taddart, imdukal-is d wid akk iḥeḍren dinna, ad as-fken lxir (idrimen).
Mi yekfa wurar, yal wa ad yuɣal s axxam-is. Yemma-s n yesli ad d-theggi tid ara ifetlen seksu i yiḍ-nni akked tid ara iɛerken uggi n lesfenǧ d tid ara yerren iccuyen n useqqi i tanzayt n wass.
- Ass wis sin :
Azekka-nni ad yili imekli i iqeffafen ara yeddun ad d-awin tislit. Sewwayen lbaṭaṭa yeqlan, lubyan taleqqaqt d iḥendarcayen n weksum yeqlan di zzit. Wiyaḍ xeddmen seksu d useqqi s yiftaten n weksum.
Mi kfan ad ruḥen ad d-awin tislit. Zik tislit ttawin-tt-id s userdun, s uɛudiw, ass-a s tkerrust. Tarbaɛt n tlawin yettawin izlan ad ḍeffrent deffir teslit ad d-ttawint izlan. Tettili-d terbaɛt n iḍebbalen, ssya ɣer da ttawin-d tazwayt, tulawin slewliwent, wa iceṭṭeḥ, wa yeṭṭafar anda d-ttawin iḍebbalen.
Mi ara ad awḍen s axxam n teslit. Tislit ad tessew aman tlata (3) n tikkal deg wurawen n baba-s neɣ gma-s, neɣ xali-s… Ad kecment tlawin ar texxamt n teslit, ad as-d-cebbḥent. Mi ara teffeɣ teslit deg wexxam n baba-s, ad tt-id-yessufeɣ netta neɣ gma-s neɣ xali-s… ad d-teffeɣ seddaw leɛnaya n baba-s neɣ gma-s. Mi ara d-taweḍ ar tewwurt, baba-s ad yerfed afus-is ad tɛeddi s wadda n teɣruḍt-is.
Ad teḍfer lɛada deffir n teslit, deg-s ad naf ttawin : tiḥbulin ( llan wid yettawin lemsemmen ), timellalin, asenqud i deg-i ara tawi lqecc-is. Mi tt-yessuli baba-s neɣ gma-s ɣef uɛudiw ad yerkeb deffir-s, ad tt-yeṭṭef akken ur d-tɣelli ara. Tura lqecc n teslit ttawint deg yiḍ.
Mi ara d-taweḍ teslit s axxam n yisli, ad tt-id-yemmager yesli ar tewwurt, ad iruḥ ad as-d-yeṭṭef afus, ad bedden sdat n tewwurt. Uqbel ad tekcem s axxam, lal n wexxam, tamɣart, ad d-tawi lḥila n waman ad tger deg-s lfeṭṭa, tislit d yesli ad gren ifassen-nsen deg-s. Ma ilul wegrud deg wexxam-nni neɣ tislit iɣef ur d-yezzi ara useggas, daɣen ad gren ifassen-nsen di lḥila-nni n waman. Yemma-s n yesli ad d-theggi abuqal yeččur d aman akked uɣerbal (ṭṭbeq). Deg uɣerbal-nni ad naf deg-s : irden, ibawen, nneɛma, ssker, timellalin ( timellalin ilaq snat ɣef snat, mačči d timferdin 2 neɣ 4, 6… )
Lal n wexxam, ad tesmir ciṭuḥ n waman s urawen n teslit, tislit ad tanez fell-asen, ad tent-tettarra ar sdaxel n ubuqal kraḍ (3) n tikkal. S wurawen-is, ad tent-tɛelli ɣer deffir-s, ar lɣaci i d-iḍefren krad (3) n tikkal. Aɣerbal-nni daɣen kifkif, ad tanez fell-as am waman-nni. S wurawen-is ad d-teččar urawen-is, ad tanez fell-as, ad tent-tettarra ar sdaxel n uɣerbal kraḍ (3) n tikkal. S wurawen-is, ad tent-tɛelli ɣer deffir-s, ar lɣaci i d-iḍefren krad (3) n tikkal. Lɣaci ad reffden ifassen-nsen akken ad d-cleqfen timellalin, aladra timellalin. Tura deg uɣerbal ad naf daɣen, leḥlawat, lgaṭu,…
Lal n wexxam, ad d-tcudd isli d teslit s waggus, ad sen-ternu alwes-is akked tnuḍt-is ma tella, ad tent-ssekcem akken cudden s axxam, ad asen-tini : « zwiret awlidi s uḍar ayeffus, ad yesdukel Rebbi lxawa-nwen, ad awen-qeɛden wussan… ». Lal n wexxam ad tessufeɣ snat lejfun n seksu d lḥemmez, labaṭaṭa, zrudiya s zzit. D lweɛda i yimezdeɣ n taddart.
Tameddit-nni ad seččen daɣen imesni wis-sin, am wass amenzu. Mi yekfa yimensi, d ass wis-sin n tmeɣra s iḍebbalen. Ass-a yiwen n yimensi kan ixeddmen.
Tislit ad d-tbeddel lqecc-is. Assenni ur ikeččem ara ar ɣur-s yesli, ad tgen di texxamt-is nettat d weltma-s, neɣ xalti-s…
- Ass wis-kraḍ (3) :
Azekka-nni imawlan n teslit ad d-uɣalen ad ẓren taqcict-nsen, wa ad ččen imekli. Mi d tameddit, tislit ad as-bedlen lqecc-is, ad s-kksen akerzi, ad as-sselsen takessiwt akked tjellabt. Ad as-beggsent s waggus ɣef wammas-is, ad as-sselsent timeḥremt ɣef uqerruy-is, ad s-ɛelqent lfeṭṭa. Mi d-teffeɣ ad as-cberbren i uqerruy-is s tmeḥremt neɣ s lfuḍa. Ad teqqim akken, tulawin yettawin izlan ad as-zzint aɛarus.
Mi i as-kfant tuzzya n uɛarus, ad iɛeddi wemɣar-is neɣ alwes-is ameqqran ad as-yegzem tamzurt ( ccuca ), tislit ad tanez ɣef uqerruy-is. Mi i as-kezmen tamzurt ad as-yefk tiẓri (idrimen) win i as-tt-igezmen, ad t-tebɛen ilewsan-is d wat wexxam n yesli akked teslit, dɣa ad ten-tejmeɛ.
Mi ten-tejmeɛ, ad teffeɣ teslit ar tala ad d-tagem. Ad truḥ temɣart-is ad as-d-tawi abuqal d ilem ad t-teṭṭef deg ufus-is ayeffus, ma deg ufus azelmaḍ ad tekmes takemmict n lemleḥ, ad teddu deg webrid ar tala ad tezzuzur ciṭuh ciṭuḥ, allen-is ad asent-tebru di lqaɛa. Ad as-teṭṭef afus weltma-s neɣ xalti-s, ɛemti-s n weqcic si tama. Si tama nniḍen weltma-s, neɣ xalti-s nettat. Tarbaɛt n tlawin ad ddunt deffir-s ad d-awint izlan.
Mi tewweḍ ar tala, ad tḍegger lemleḥ-nni d-yegran deg ufus-is. Ad tessired mliḥ ifassen-is. Ad d-teččar abuqal-nni, ad tefk i warrac ad sswen d imezwura. I warrac kan, akken ad tesfillet ad d-tesɛu amenzu-ines d aqcic, syinna akin ad asent-tefk i teḥdayin. Uqbel ad uɣalent tulawin ad d-awint izli-yagi, ad cekkrent aɛessas n wemkan-nni.
Mi d-uɣalen si tala, dayen tefra tmeɣra, yal yiwen ad yennejmaɛ s axxam-is. Deg yiḍ-nni ad as-d-tessu temɣart-is, ad as-tini : « Ha-t-an wemḍiq-im, ssiɣam-id ». Isli d teslit dinna ara ad ṭṭsen iḍ-nni. Azekka-nni tafejrit weqbel ad yedden ccix ad d-yeffeɣ yesli si texxamt, akken ur yettemlil ara akk d at wexxam-nsen, acku ttsetḥin. Taṣebḥit mi d-tekker teslit ad truḥ ar temɣert-is akked xwalti-s neɣ ɛmumti-s n yesli i wakken ad walint cacc-nni acebḥan ma yumes d idammen, ad sɣertent. Ma ur yumis ara d idammen, ad ssiwlen i wexxam n teslit, ad ruḥen ad terren s axxam-nsen.
Tislit ur tteffeɣ ara akken 7 wussan. Mi tezzi ddurt, axxam n weqcic ad xedmen ssbuɛ. Tislit ad terzef s axxam-nsen maca ur tettnusu ara. Mi ara d-tuɣal ad tawi yid-s tarzeft ( seksu, lesfenǧ, ssker… )
Tameɣra n teqcict ( n teslit ) :
Ad ɛerḍeɣ kan ad d-awiɣ amgired yellan gar tmeɣra n weqcic akked teqcict, deg weḥric-agi wis-sin, acku mačči deg waṭas ideg i mgaraden. Ayen akk i ten-icerken uriɣ-t-id yakan deg weḥric amenzu ( tameɣra n weqcic).
Taqcict ilaq ad tt-ɛeggnen wexxam n weqcic, aɛeggen amezwaru yettili-d s wawal. Ma yella fran awal dayen, taqcict dayen d tislit-nsen. Ass amenzu ad ruḥen kan imawlan n weqcic s axxam n teqcict ad ssutren ma ad asen-fken taqcict-nsen i mmi-tsen. Zikenni llan imawlan yettɛegginen tullas i warraw-nsen, asmi akken ara d-tlal. Zik d lɛib ad ruḥen wexxam n yesli ad ssutren taqcict tamecṭuḥt ma yella ur tezwiǧ ara weltma-s tmeqqrant. Aqcic ur iẓer ara taqcict alamma d ass n tiddin. Taqcict ma yella yefka-tt baba-s ur tezmir ara ad tini : « ala ».
Tameɣra n teqcict xeddmen-tt ɣef sin wussan. Tura yiwen wass kan. Uqbel tameɣra imawlan n teqcict ad necden widen i asen-yettilin, tiwelliyin, imdukal…
1. Ass amenzu :
Axxam n teqcict ad rjun ad ɣren lfatiḥa, ula d nutni ad awin wid ara iḥeḍren, imeqqranen-nsen. Ad heggin imekli i wid ara yeɣren lfatiḥa. Ccix ad iɣer lfatiḥa, mi yekfa, baba-s (Yezmer ad yili d ɛemmi-s, xali-s d gma-s ameqqran) n weqcic ad yessuter taqcict i baba-s, as-yini :
« Ad ṣelliɣ fell-ak a nnbi, usiɣ-k-id i nnesba, ad iyi-tefkeḍ yelli-k flantiyya (Ad yebder isem n teqcict) i mmi leflani (Ad yebder daɣen isem n weqcic). »
As-d-yales i tefyirt-agi kraḍ (3) n tikkal. baba-s n teqcict ad as-yerr :
« Ad ṣelliɣ fell-ak a nnbi, ma yefka-yawen-tt Rebbi d nnbi, fkiɣ-awen yelli flantiyya i mmi-twen leflan».
A s-d-yales i tefyirt-agi kraḍ (3) n tikkal daɣen. Imir kan baba-s n teqcict ad yessers idrimen n teɛmamt ( d idrimen) ɣef ṭṭabla, baba-s n teqcict ad yeddem ayen yebɣa (baba-s n teqcict ur iteddam ara aṭas, azal n 500 neɣ 1000 idinaren).
Mi kfan ad ččen imekli. Tameddit axxam n teqcict ad heggin imensi, ad seččen adrum. Axxam n teqcict xeddmen kan yiwen n yimensi i wedrum. Mi yekfa imensi, taqcict ad as-qqnen lḥenni ula i nettat, d acu kan d at-wexxam akked imeɛraḍ kan i yettilin. Srusuyen-d lmetred, ssaɣayen ticemmaɛin, ttaken-as lxir ula i nettat.
Mi tekfa, imawlan-is ad ruḥen ad ḥeḍren i lḥenni n weqcic, ad nezzhen, ad ceḍḥen deg wurar.
2. Ass wis sin :
Azekka-nni ad yili imekli n iqeffafen. Ad heggint taqcict, ad as-sselsent : timeḥremt tazewwaɣt, ad ɣummen syes-s udem-is. Ad as-d-rnunt abernus, neɣ aḥayek sufella. Ad as-xedment akerzi sufella uqerruy-is, syis ara sduklen timeḥremt-nni akked uḥayek. Ad as-qnent lfeṭṭa (Imeqyasen, afuc, tafzimt, tixutam…).
Ad terju ar teddu, ad ruḥen ad tt-awin.
Fahim MESSAOUDENE
Lilia OUCHENE


c: text/html

text:
Amdya n Tata(wiss sin)
Mmrgh s aylli zrigh, ddrgh t g Tata, llig nn ufigh middn ddrn sul taskla nsn, ar tt ssutugn(valoriser).
Mac tumrt ann ur iy tkks ad sigglgh s tghmrt lli ircan g inmuqqarn ann n tskla, aya nn rad d ibag (paraitre)zund aznzar n tfukt llig zzrigh yat tinawt xf umarg ngh ittyaran, nnigh gis:
Ayt umarg aqqbur da akkan atig axatar i tlalayt n umarg, mac taguri tamazight ur tn bahra tssihl, aya nn ad d yiwin allig d amarg ngh aqqbur ur izdg, illa man akud ttggant tguriwin timzzitin uggar n 30% g udris n umarg, ur d ikki aya nn llig ur ttilint tguriwin lli udanin s tutlayt tamazight, amdyaz aqqbur da iffal taguri tamazight isti ti n taarabt, da ittghal, s m kann lli iskar ar issutug tamdyazt ns…
Inaw inw ass ann yuwk d flli twngact! [1]
Llig iga igiwr win inddamn syafan akw is asn inn iggr inaw g wasa, ffin d flli ku yan d ay d ittini:
Illa ma d innan: nkkni da nsawal s middn s wawal lli ssnn, ur d iqqan ad sisn nsawal awal iqqnn, tugt n inddamn mk ad ad ttinin,
G dar tmrurt, nnigh asn: amdyaz aqqbur ur issn atig n tutlayt lli s isawal ar sis iskar amarg, tutlayt ns tga dars yat tghawsa illan zund tafukt d wakal d ilaln ur isghawsa ad tn sul iskar ttuwfkan as.
G yat tsga yadn isyafa is tutlayt ns Tamazight ur tgi tutlayt ilan atig dar middn n uflla,lli igan ayt tnbdt, d ayt usghan,(religion) tghama bdda tutlayt tamazight tga ghas tin unziln(simple) g middn, willi mmi ttinin (ioamiyn)willi ur isfawn d willi illan g ufus, ilmma kra hlli s nn isskcm tutlayt n wi nn g umarg ns ar isyafa is imqqur, isyafa dagh is irza s imik tutlayt n yt izddar irwl gis…
Yan unddam ntta irur flli s tgharast n tmdyazt yini:
Ar ttinin llan kra n inglas(anges) gr ignna d wakal nttni ad d yakkan i imdyazn asnflul, inglas ad ssnn iwaliwn akw, zund Tamazight zund taarabt, zund tafransist…
Llig rurgh xf wawal ns nnigh as:
Nkni imazighn, da nssutur g inglas ann ad dingh skarn mk lli skarn d middn akw lli mmi d ttaznn asnflul s tutlayin nsn; ar asn t id ttaznn izdg; asnflul n taarabt iga taarabt izdgn, wi n tfransist iga tafrnsist izdgn, ur izil ad d ttaznn i imazighn nttni asnflul irksn iga akw idgharn…
Nssn akw is d amukris n tutlayt ngh yuti afrak n imdyazn d mad tn ur igin, iga amukris n tghrma Tamazight akw,
Amdyaz amazigh ass ad illa gr si igharasn: ad ig amghnas immagh xf tutlayt, ngh ad yaws awd ntta g tnghi n tmazight, issn ngh ur issn, tugt n imdyzn ngh ass ad da sorrabn agdud amzigh, ur ar t ssmzaghn!
is rad sar frkn i ubkkad ad ihrcn?.
[1] Tawngact: iga tt tugtt n tzzwa igh jubbant kra n yan ar as ttqqsnt aywant
Ddrat agh Taskla ngh.! (Agzzum 5)
Amdya n Tata(wiss sin)

robotstxt: allowed

filter: keep


text:
Maca tineggura ya, smuzgtaɣ aṭas i izarugiẓriyen n Kibek (wid ittnaɣen akken ad
d-ḥellin azarug i Kibek) u ufiɣ tamsalt-a tella daɣen ɣur-sen. Zik llan bɣan azarug
akken ad seddun tamurt nsen akken isen ihwa u ad ḥarben ɣef udlis afransis di tgafa
n Marikan, akken ur ittili ara nnig-sen udabu afidirali n Kanada. Tagara yagi, zgan
ttawin awal ɣef tdamsa: “ad nawi azarug akken ur nettxellis ara aṭas n lmesk neɣ
n tebzart i udabu afidirali, ad d-nḥelli tamurt akken a nesnerni tabaɣurt n tmurt
nneɣ”. Ihi akka awal ɣef uzarug n Kibek ibeddel udem d ubrid. Ibda-d ɣef ubrid
iẓuran, yuɣal iṭṭef abrid n tdamsa. Atan ihi dacu iɣ-d-issawḍen ɣer «dacu ara nečč»
nni. D tadamsa. D tadamsa d ukukru. Ikibikiten bɣan azarug akken ad snarnin di
tbaɣurt n tmurt nsen, nekwni nkukra timanit acku nugad ad nellaẓ.
D tadamsa ihi i ɣur teqqen temsalt.
Umengellat inna-yas di tezlitt-is Tamurt
nneɣ : “azelmaḍ diri-t nugi-t, ayeffus nugad-it”. Ar uzelmaḍ neɣ ar uyeffus, atmaten
nneɣ kkukran, ugaden azekka. Ass-a ḥsan d akken mačči d adabu n Llzzayer
isen ittaken ayen tetten, maca ṭaqa n medden ttuqimen sya-u-sya u seeddayen
tagwnitt. Ass-a ara asen neqqar ilaq ad nawi timanit akken a nesseddu tamurt nneɣ
s yiman nneɣ, akken iɣ-ihwa, s teqbaylit, s wansayen d leewayed nneɣ. Nenna
yasen ad nidir di tugdut, di teɣdemt. Nenna yasen ad nessu tagmatt d tayri ɣef
tmurt nneɣ. Maca ayen bɣan as-slen, ayen irjjan asen-ten-nesseqcer d tamsalt
n “wacu ara nečč”. Deg imi nsen, dacu ara necc, iqqar-ed amek ara nidir ? Dacu
ara nuqem azekka akken ad d-nessis aɣrum i tarwa d twacult? Amek ara yili
wudem n tdamsa di tmurt nneɣ? Ad yili umahil i medden d tirni ? Dacu ilaq ad
tuqmen medden akken ad snulfun, ad ssalin imahilen i yiman nsen?
D tidett llan-d kra n wawalen sya-u-sya, ɣef taekwemt n tebzert tettxellis tmurt
n Yeqbayliyen i udabu azzayri d kra n wawlan diɣen ɣef isenfaren ara d-yawin
tabaɣurt ɣer tmurt nneɣ uzekka. Maca drus. Iqbayliyen aɣ-d-qqaren mmelt-anaɣ-d
ugar. Innit-aɣ-d amek ara tebdu d wamek ara tekfu acku mačči d tikkelt i t-ɛedda
fell-asen. Mačči d tikkelt isen-tettwakellex.
Issefk ihi ad yili uskasi ɣef tdamsa n tmurt nneɣ seld timanit. Issefk ad ilint
temliliyin ama di tmurt ama di berra akken ad xemmen medden ɣef temsalt-a u ad
tt-sqardcen akken ad d‑afen iberdan n tafat i tdamsa uzekka.
Zriɣ tamsalt macci kan di tdamsa i tella. Maca, am aken d-nniɣ iwessawen, tilufa
nniḍen am taqbaylit d tameslayt nneɣ tunṣibt, taɣdemt, tilelli d tugdut imlal ṛṛay d
tmuɣli nneɣ fell-asent. Yiwen seg-nneɣ ur tent-yugi, ur tent-ikukra, ur tent-iɣunfa.
Banent-ed am yiṭij.
Ihi ilaq ad nelhu ass-a d tlufa i tesbundel tugdi d ukukru. Ilaq
ad nini i Iqbayliyen dacu ara ččen azekka, xas akken ar tagara am akken iyi-dinna
umeddakul-iw: ad ččen kan ayen ara d-ssisen, maca ilaq asen nini d acu ara
uqmen akken ad d-ssisen aɣrum. Ilaq asen-nesselmed amek ara d-snulfun imahilen
i yiman nsen d watmaten nsen. Asen nini amek, di tilawt, tabaɣurt n tdamsa
teqqen ar umdan d wayen ittuqim d isenfaren mačči kan dayen ittwareblen ddaw
tmurt am lpitrul d lgaz.
Issefk daɣen ad d-nesmekti atmaten nneɣ belli ma nugi ad nidir am ass-a, am afrux
iseččay baba-s, ilaq ad ncemmer iɣalen. Mačči d isenfaren d tiktiwin neɣ d tigatin
ara yilin drus azekka, d udem swayes ara ten-nmager ara ibedlen imal nneɣ d
yimal n tmurt nneɣ. S ubgas d uḥezzem ara d-nesnulfu tamurt nuklal. Tamurt n
Yeqbayliyen. Tina akken ifkan anzi ar ukanar ass-a di tfekka. Tinna akken ulac-itt
tella !


text:
Faffa
I yuɣen yergazen ur ttrun
I
Yeffeɣ-d Ɛmer si texxamt, yerza talemmast n lḥara, taserbiṭ ɣef tayet, taḥjurt n ṣṣabun deg ufus azelmaḍ, taṭawat deg yeffus. Ad yessired udem-is, ad yagem azal iss ara yesseww lqahwa.
Itran ttmecberriqen deg igenni. D ṭṭlam. Tamdint tesruhmut am leɛwayed-is. Tamacint tettiɣwis ɣer lbeɛd.
Ad yexdem ass-a am wid iɛeddan, d amestajar di tferka ifires, berra n temdint. Ad yekkes ifires, yessemsawi-t di tekwatin usenduq ara yawi a d-yewzen. Tameddit n wass a d-yerr di sselfa ayen d iḥella.
Yeṭṭanez, yemmuger tidikal ifassen-is i d-yucaren d aman, yesɛedda f wudem aman d isemmaḍen am wegris. Yeɛgez ma iseṭṭel tamart, ad as-d-yestufu. Yesɛedday tasurbiṭ ɣef temgerṭ-is alarmi iwala, di lqaɛ, snat teftilin tizeggaɣin. D allen uɣerda, afayan annect n wewtul.
– Ṣṣbuḥ ɣef Rebbi, mačči fell-ak !
Mmesmuqalen, mqazamen am yexṣimen. Win iwexxer cwiṭ, wa yuẓa; iger ameccaq Ɛmer, winna yecrured daɣen. A lemmer a t-id-yeṭṭef, a t-yemḥeq, ad yegzer aksum-is. Yezzwer ifassen-is ijelleb fell-as; aɣerda yeqqestel, ifassen-is ṣebḥen-d ɣef uɛennuẓ n yiẓẓan. Ulin-as idemmen s aqerru, yejbed ayen i wumi yezmer, isebbel, ijedder; ur yeqqid afwad-is, ur yeqmiḍ urrif i t-id-yulin; yesfeḍ ifassen ɣef lḥiḍ, s userremtu yeɛmer taqbilt. Iḥukk ṣṣabun i yifassen, yeskew-iten. Yewwi-d abelṭun si texxamt, iteddu a d-yejbed tawwurt alarmi yesla i Ceɛban – yeɛqel taɣect-is – isexxeḍ di berra. Yuza ɣur-s yenna:
– Ɛelxir a Dda Ceɛban.
– Lxir ajmaɛin. Anwa wa iḍergen da ? Yenɛel kra t-yessnen, a ddin…
– Anef kan, ula d nekk qussen-iyi. Qrib maḍi i ten-mecḥeɣ.
Hatan yelḥeq-iten-id Mɛemmer, yettaẓ-d ikemmez taglimt-is.
– Ɛelxir d Dda Ceɛban, ɛelxir a Ɛmer. Si texxamt i wen-d-sliɣ. D nekk i yessersen aya. Ffɣeɣ-d deg yiḍ ad ssifesseɣ, sliɣ-asen ɣer daxel ttemḥarasen, xeddmen ayen ur iqebbel leɛqel; seg wakken ugadeɣ ad ḍulen, qummceɣ dagi.
– Anwi wigi ? I s-yenna Dda Ceɛban.
– Ulayɣer teẓriḍ.
– D lawan ilaq ad ruḥeɣ weqbel ad iyi-teǧǧ tmacint.
Azniq ɛemrent-t teftilin i d-iteggiren ṭṭyaɛ-nsent ɣef isekla, ɣef tkeryas, ɣef ugudrun aberkan. Akka kan, alamma tuzzel-d si lbeɛd, takerrust ara iɛeddin am tin iregglen. Imi n Ɛmer iteggir d iraggen.
Dagi, imi mačči d timiṭ n temdint, werɛad d-ttalḥaqen izebbalen ara yesgerwḥen, ara yeskerkren tizebbalin neɣ ara yemceggɛen tisselleqbatin ara iqemḍen nnefs-is i wabɛeḍ n temɣarin deg wusu-s.
Yesseɣzef Ɛmer ameccaq, iquzem aḍu asemmaḍ yesseɛraqen armac i wallen. Ileḥḥu yesneḥnuḥ s ikerreḍ deg ugerjum-is, ifassen di lǧib. Yeḥbes ddaw taddarit uṭubis, yesseqɛed tiksiwin-is, yerna di tikli.
Di leqhawi yellin, bedden sseḍwayen ijernanen zdat ifenǧalen n lqahwa. Si ddaw tmut tettali-d rriḥa n weɣrum yeḥman. Bdan imdanen a d-tthummun, teffɣen-d si ṭṭlam n yiḍ. Akka, am Ɛmer, ad kecmen s amruj umiṭru, ad myagaren akk d teṣnant umiṭru, zzhir, aguḥḥu, afeɛ, rriḥa n ṣṣabun, n lmesk. Ad mguffɛen ɣer uɛebbuḍ-is mi ara d-yelḥeq, sinna a ten-yessebleɛ. Daxel-is, wa ibedd wa yeqqim, yal wa ad yezmeḍ iman-is, di texnact neɣ ɣef ukersi; timansarin a d-ffɣent, tiktabin, a d-ḍelqen afriwen-nsen ijernanen, lleɣẓamen igumas, mcubbaken iḍudan, selfen ifassen i yimezran, cexment tanzarin. Di tsusmi. Tasusmi ur nelli d tasusmi imi amiṭru yettensar, yetticcig, ttijjiqen iselqam-is, yettiɣwis mi ara yeḥḍer webdad.
Wa yers, wa iṣubb, wa yuzzel, wa yekcem, wa ireḥḥel, wa yeskerker aḍar. Win ara d-ikecmen, ad idegger igirru ɣef iserdan umiṭru, a t-yerkeḍ neɣ a t-yessens ɣef usebbaḍ yeglu yis-s ger iduḍan neɣ ger icenfiren. Win ara yeffɣen, akken ara yers uḍar-is ɣef waguns, a d-yessufeɣ tabakit n ddexxan.
Ɛmer yessegririb tabbaṭ n ccemma di lǧib; yettḥulfu i wuzzal aleggaɣ, i tkeɛbtin isekkilen; yewwet s yiccer fell-as. Akka yal ass. Mi yers seg umiṭru akken ad yeṭṭef tamacint, ad iger tuddimt n ccemma ddaw yiles, taɛezzult ara yejmeɛ alamma yewweḍ s amkan anda ara tt-id-yenxem : tawwurt n lqahwa.
Yekcem ɣer lqahwa, yeqseḍ amkan di teɣmert, tama uḥamut bu ijeɛbuben. Yal taṣebḥit akka; ɣef yidis-is yufa tlata yemɣaren yessɣimen i tqerɛet n ccrab amellal, tiɣunam n ṣṣyada iselman ɛeǧǧrent di tekwat; zeggaɣit imag-nsen, hrawit tuyat-nsen; ttmesmuqalen, tessen neɣ ssisinen; s kra n win ara d-ikecmen ssnen-t, ad asen-imudd afus, mudden-t awal ur d-itekk seg yimi-nsen. Akken ula d Ɛmer, yesxenfer ɣer lǧiha-nsen s « bujur », yessers lqaɛ-is ɣef ukersi.
Tagarṣunt tuẓa-d, tezwer-d aɛedduḍ-is, tessers-as zdat-s afenǧal n lqahwa i d-yuli ukeffa. Yermec ar lǧiha-s yesterḍeq iḍudan, d wamek yewwi afenǧal s imi, afus nniḍen yeḥweṣ tiḥjurin n ssker ɣer lǧib. Terẓeg, tirɣi n lqahwa, snefsusin igumas-is. Tama-s, imɣaren ssurugen rennun. Yemmuqel di temrit, yesnelqam iman-is. D abrid ɣer wemruj, amruj ideg ara yezzer, tuffɣa tameddit, s umiḥreṣ, s nncaf, s udegger, s ɛeggu, s wefcal.
A t-id-yerr umiṭru tameddit, s wekras n wenyir, s berru n tuyat, aceṭṭiḍ, si tidi, ad yenteḍ ɣef weglim, tiɛyunin ad aẓayent seg uɣebbar, iḍarren ur t-ttawin.
Imdanen ttɣawalen, ttseggilen; wa yeffeɣ-d di tḥanut, wa yekcem-itt, ttemsawaḍen akken ma llan ɣer tuččit am tweḍfin; ad gganin, ad gen azrarug, ad acaren isegras. Iberdan ččuren, imsebriden si yal tama, tikeryas di tlemmast. Ur isell wa i wa, ulac asuɣu n yiwen, ala tijjiqin n tkeryas d wesbeɛbu imuturen. Ula d arrac ttun taḥtatrit !
Ttbeddan yemdanen ɣef yemraḥen, d tirebbuyaɛ. Amur ameqqran deg-sen d iɣriben. Iqjan ttmisriḥen neɣ smeɛfunen; mi d-yezreb walbeɛḍ ad yawi kra deg usebbaḍ-is; ma yerra-d s lexbar atan ad isexxeṭ, yeskerker aḍar. Ma ulac atan iḍum azniq, yewwi ttwab. Lɛezza-s Ɛmer, mi ara iwali albeɛḍ yemḥeq-d, yerkeḍ ayagi; winna, ɣef wudem-is iban yewhem am win ara yinin : « Ɣileɣ ur tḍerru ara yid-i, nekk ! » Ad yewwet s ugerz am uɛejmi neɣ… aqjun, imir ad ikemmel abrid-is, s leɛqel ɣef wakken ad iɛawed tiyita; ad ixatel ula d axeclaw neɣ iccer n lkaɣeḍ.
Yekcem Ɛmer taḥanut n mmi-s n tmurt-is. A d-yaɣ ayen iwala mačči ayen yebɣa; yeččur-as tiṭ uqerru n cclaḍa, tabbaṭ uyefki akk d tqerɛet n ccrab iss ara yesserɣ afwad-is. Yuɣ ɣer ugezzar aftat n weksum s yiɣes, yeddem taxbizt si lkuca.
Yaf lḥara teɛmer. Tarbaɛt tezzi i ddiminu, tayeḍ i ubukir. Texleḍ lqahwa d lbirra, tibbaḍin d inexman n ccemma fesren ar iḍarren ikersiyen; si tama ineṭṭeq-d Deḥman Lḥerraci, si tayeḍ Sliman Ɛazem; gar-asen Ɛemmi Muḥ yeččuččin am tẓiwcit yeslexfaten, icennu ger wesluddey d igurrɛen tacnayt i wumi isell yal amḍiq : Baba inuba. Ɛerḍen-t ɣer lqahwa, yeswa, ɛerḍen-t ɣer lbirra, yeswa. Yessufeɣ-d seg weqrab taqerɛet, imekken-asen-tt. Yekker yiwen seg imuraren, yeṭṭef amḍiq-is ɣer teḥjurin.
Mi yekker azekkayen – wissen amek d-yekker – yaf tuwwit n weɣrum di lḥara, asegres fersen-t yemcac neɣ iɣerdayen, aqerru n cclaḍa zerɛen wafriwen-is. Hatan wayen yenna :
– Ula d awtul ara t-yeččen ulac !
Yeṭṭef tiwwura uqerruy-is, yaf dduqqusent dɣa iger aqerru seddaw tsadelt.
Yerfed s uqerru, aman ttqudduren ɣef tuyat-is, ɣef lecfar am ugeffur. Iwala tagnit n waluḍ, yembabb later deg izenqan n taddart, ageffur yekkat, Wa yelḥa-d d ɛennani, aqerru yekna, tayeḍ tesbur aqerru s tezdemt n tuzzalt annect uɛecciw, wa yesbur s tcekkart, s uqelmun; aman n ssaqya ttqiṭṭiren cuban tamrilt. Ibernas jemɛen, ay jemɛen, icuḍaḍ bberqeqcen si tenṭawt n txemret; ger sin iberdan, ayaziḍ ibedd ɣef yiwen uḍar, yesseḍfar tamuɣli i wid yettɛeddin, kennun tuyat, berrun iqerray. Mi idegger tawwurt n wefrag wemdan, mi yekcem lḥara-s, ad yesneḥneḥ akken ad as-d-slen at wexxam; tawwurt n tzeqqa tqubel lkanun, ad yekkes iqebqaben, iɛelleq abernus deffir tewwurt neɣ ɣef tewwurt n waddaynin, yeṭṭef amkan-is rrif n lkanun; tilawin sskawent ijufar-nsent, arrac ẓẓaẓayen aḍar, amcic yeskubbel; ddaw uqermud d dexxan, nnig-is d aman; ɣef wemnar n tewwurt, di tekwatin, itbiren ttsiggin akin d wakka.
Ɣef yinyen tɛeǧǧer tasilt, fell-as aseksut iwuni yenneḍ useqfel; iragwen imussiden jebbden d asawen, raḥen d seksu, d leḥbeq, d leɛqaqer iberkanen d wayen akk irennun i tizeṭ n telqimt deg yimi; aɛebbuḍ n tasilt yesreɣruɣ am wakken ttcuffun-d iberḍiyen-is.
Wid d-yezzin i lkanun jebbden-d awal s ttawil, s talwit; argaz, tameṭṭut, aqcic, taqcict, yal wa iṣaḥ-it-id wawal. Ttqarib imensi ay d-ttnejmaɛen at wexxam; d imir uciwer, usended, unebbeh; imiren ay ssefrayen timsal, ay d-ttrusun iḥebbiren, ay beṭṭun lecɣal.
Aman mazal ttqudduren ɣef tuyat-is. Amek ara iḥulfu i tesmeḍ ? Ters-d talwit ɣef wul, yaf iman-is deg yiwet n rreḥma taḥlawant, ur yessin lferḥ i t-id-yezzin, deg yiwen yimir yeǧǧuǧǧeg wul-is, tennefsusi teɛkemt f tasa, iserreḥ wallaɣ, talwit.
Imir nniḍsen, mi yekcem ɣer texxamt ad yeskew acebbub-is, yeɣɣemɣem wul-is, teqqudder tasa-s, iṣebben wallaɣ-is, talwit ifeṭṭiweɣ, aɣilif n tmess, tazeqqa, axxam uɣalen d aderbuz neɣ am tbergent i yesɣaren.
Yeqqim ɣef umeṭreḥ, yebra i uqerru am win i wumi d-teɣli ddunit am teɛkemt, ttqiṭṭiren waman ɣef yedmaren-is, taɛebbut tḥerreṣ, tasa ameggur ineǧǧeɛ-itt, ul iḥebbek yekkat ɣef yedmaren. Yufa iman-is am win i wumi tennser tduli; yeqqes-it usemmiḍ neɣ tekkes-as tussra. Tefḍeḥ tidet tuffirt. Taɣawsa tewweḍ bab-is.
Tidet n tidet asmi ara nnefsusin, asmi ara fsin iciddan n yinig, a t-tejmeɛ tmurt-is. Iḍarren ad hummen anda nnumen, ad ddun di later n later-nsen, igufa ad ssemḥilqen i lemḥekwat, ixmir yeṭṭef amur, aɣebbar yuli tigecrar; taddart neɣ tamdint, aderɣal yessen anda ara iger aḍar. Tiṭ ad teqmec ddaw yiṭij uqriḥ, ad tesseḍfer tamuɣli i teksiwin n leḥrir, iṭij ad yeɣli ddaw wedrar neɣ deg Yill Agrakal, arrac ad uraren ticiret deg webrid, tullas a tent-teṭṭef targagayt n tɛebbuṭ, imɣaren ad qummcen di tɣemmar, icuḍaḍ ssiffin, tulawin ttemǧadalent ɣef tewwurt n wefrag; imdanen, s iḍellaɛen, s uɛebbi, d tidi, s tcucay, iɛemmamen, imnedyal, lfuḍat d tfunarin. Tameẓẓuɣt ur tedduqqus, tuɣac s lmizan-nsent; d aziḍan, d axercuf neɣ d amsari, s trusi neɣ s wurrif, awal yetbet wazal-is; taɣect d amareg, d ccna; amendayer, tajewwaqt, lɣiḍa uculliḍ, ddeqs n wedrar, tibuɣarin uzenzi n lḥenni, adekker n lexwan, ameǧǧed, taɣratin, taḍsa, imeṭṭi neɣ asuɣu umennuɣ, akken ma llan myelḥaqen, myezmaren, msetbaɛen, am lexyuḍ uzeṭṭa, ɛemren ass d yiḍ. Ɛmer yufa leɛder ideg ara yeks, temlal tasa d way turew; yal taɣawsa deg wemkan-is, yennecraḥ wul, iban wayen yellan, iban wayen ixuṣṣen; taṣebḥit s webrid-is, tameddit s win-is. Yeḥḍer i taluft, yettekka di tmeɣra, yurga ameddakel, ggunin-t at wexxam, ṭṭfen-as taɣnant, yezga wi yeddan di tili-s, tiram feṣṣlent, mxallafen wussan. Argaz s wazal-is yelha neɣ dir-it; win t-yugaren, iquder-it, win yugar, yessawal-as-d « Dadda »; akken ay t-tdekkiment leɛwayed ay rnant deg yiseɣ-is. Yella-yas ad iciwer, yettalas ad yefk aciwer.
Idegger-d Sliman tawwurt, iḍal-d deg wemnar; yerfed s uqerru Ɛmer, gguffɛen-d waman seg wallen. Iḥeṣṣen-it Sliman zerfay, yezzi di later-is. Taɣawsa teǧǧa bab-is.
Taɣawsa telsa abelṭun, teffeɣ; telḥa akken iwehha webrid, tikli weskerker uḍar; temmuger imdanen, iḍan, ṭumubilat d waḍu; aḍu yeqqerjujem ɣef uxeclaw, yewwi-t akin d wakka, idewwer-it, yessazzel-it, yebɣa-yas tamettant s turrda n ṭumubil, tezḍa-t, yeslal-it, yesserwel-it, yesseɛjuju-t alarmi yeɣli s amruj n tursaḍ. Tarewla.
Taɣawsa tekcem s amruj, amruj n tissit. Ɛeqlen-t-id d Ɛmer.
Mi d-yeffeɣ, ur yemlik iman-is; sɛeddan ifassen-nsen ddaw teɣruḍin-is, ssawḍen-t s axxam-is.
Tukkist si FAFFA (ungal), Rachid Aliche, 1990
(ixef I, isebtar 7-19)


text:
Azal n sebɛa n tdukliwin i yqeddcen deg tɣiwant-a, wwint ttlata yezrin rrabul n usuter n waman n ‘TCIḤAF’ s tira ɣer ssrades n tenmehla n waman n lwilaya n Bgayet, anda d-yella umeslay gar-asen. « Taɣiwant-nneɣ tessufri s lexsas n waman n tissit,d ugur agejdan i tesɛa tama-nneɣ. » I d-ɣran deg twerqet i yuran i lwali d ccaf n ddayra n Bgayet.
Mass Ṭaher, aselway n tdukl « tagmat n taddart n Mellala », yenna-d belli lwali deg tirza i d-iga ɣer Wadɣir deg Yennayer yezrin, iṛeggem-aɣ ad nsew aman n tciḥaf deg wayyur n Meɣres ! Maca anda-ten waman-a !
Agraw-a inmetti, yessegza-d belli asuter-nsen ad ikemmel, ma yella ur d-telli ara tririt, aten-an ad d-ffɣen ɣer ubrid.
Tanmehla n waman tenna belli aten-an leqdicat n tuqqna s waman bdan, imezdaɣ ilaq ad sebren kan kra, ad ten-id-awḍen waman.


text:
Man azmz, Man tirra ?
Man azmz ?
Nik issihl iy uzmz n tmazgha, issihl iy uggar uzmz n wamurakc(Maroc) acku sfawgh t uggar n tmura yadn lli ganin tinw, mac ssngh fllasnt mad idrusn.
rad tnnit: mac tamazgha tga tamurt, ngh timura,(pays) ur tgi azmz, ngh asru(temps)?
Ad ak inigh: ku tamurt tla azmz ns, max llant tmura n tmazgha ass ad g uzmz n Amrika mqqar tnt ak tsmun tasut tiss simrawt d yat?
Ilmma man anaw n uzmz ad illan ass ad g tmazgha?
Ad inigh: ass ad illa uzmz n tnghi n tmazight dar tnbadin lli igan imazighn g ufus n uzzal, ar asn tbbi izuran ar sisn, d ar gisn tdssa!.
yili uzmz n yat tmdrust g tarwa n imazighn ur rin nttni ad ngirin d twargit s yan imal issghn i tmazight,(avenir radieux) aywan ar ttaran, ar skarn asnflul ur ssnn mani sis ran, mac aywan ar skarn, ur ar ttrkkikn, illa uzmz n igdudn n imazighn lli xf ttmmagh tnbadt ad asn tsghr tamagit skud(tant que) urta d nkrn.
Ilmma tirra s tmazight g uzmz ad, gant taghnsa,taghnsa isqqaqn, acku da akkant yat tagga(yat n tugga) is tlla tmazight tddr, uggar n mk ann, tlla g uswir n tutlayin yadn lli ddrnin ass ad, igh as ittuwfka mqqar d imik g wayda lli igan wins, ur d ghas is rad tbughlu, mac rad tfsi igiman(milliers) d igiman n imukrisn lli g ar tthctarnt tmura ngh.
mac g dar willi mmi nga ixfawn ngh g ifassn nsn, ur sul nssn mamk s rad tn d nkkis, wid nttni yuf darsn ad nn aghnt tmura n imazighn arwass, ula bddnt s tmazight, nttni ggummin ad zrn tamagit tamzight tga tinsn, tzdi asn d trzi, tga innatsn lli nghan xf ad biddn s wayda nsn ilin, ad tbdd tmazight, iga darsn ad tqrbl ddunit nsn, ad d aggint tkrkas lli ikrfn middn tasutin d tasutin.ad tbidd tmazight iga t ad ssn middn tidt talli tt igan ad d bagn irgazn d tmgharin lli ganin inmghurn s tidtd;;;. inna yan gisn llig urta d kcmn irumiyn s tmurt ad: yuf ad agh amzn irumiyn, ula umzn agh “lbarabr”tirra s tmazight ar kkatnt xf ad snflnt udm i tmazirt ad ur d s idammn d irwwayn, mac s tghrma d tigawin ghudanin.
Tirra s tmazight gant anazar, gant anaruz, ar ttinint: ha imazuighn llan, rad ilin.alid rad ilin.
Man tirra?
Wad ad igan asqqsi lli xf rad nsawl g umagrad ad d iddan…
Tulaft: Dda Muh Akunad, Tasemghurt n Tmaynut, ifka ya tt, Ouaazi Mustapfa (Amaynu)


text:
Ayen akka iḍran deg Imẓaviyen ussan agi izrin ismektayaY-d d yir ussan. Erra-d s iqerray nneY ass mi ttḥevsen kra n Iqvayliyen. Tiyita ccan Masin Uharun d tarvaât ines n 1976 ass mi sḍerḍqen lbumbat di Llezzayer d Wehran. NeY Ferhat d Ssaâid Saâdi ass mi ttnaYen Yef izerfan n umdan deg iseggassen n 80 ivarkanen.
Xarttum macci d tikkelt macci d snat i iḥves udavu azzayri ameḥrus wid id-ikren mgal tikli-s. Macci d yiwen macci d sin n Iqvayliyen i iṭṭwatfen gar tucar nsen.
Assa Ylin Yef Imẓaviyen. TtuYaḍen msakit. Ulac tin ur uqimen deg sen. Ssawḍen ssarYen kra deg sen d imudduren. Ssarkin asen Iceâembiyen, am iqjan i mgagin fell asen ggarcen deg sen akken isen ihwa. Lḥasun uqmen deg sen tin ur sinnen. Urjjin iY tent uqmen txidas isen uqmen i nutni. Rnan ten timarna n tfunast. Tamheqranit deg zal qayli. Teḍra asen am wid ittwaḥeqren yerna ur sâin la tagmatt la imḥiddan.
Wid isen d-ifYen i ivardan nnan asen hemma, ḥevsen ten. Deggren ten ar gar iYerrav akken a ten ssekten. Akken ur ssufuYen ara awal ar verra. Akka ara âarḍen a ten eṛṛzen. Acku ma illa ssawḍen eṛṛzan iqerray nsen am dk. Fexxar inni eṛṛzan ten d ayen. DYa ad kecmen s « avrid » msakit Imẓaviyen.
Ma illa rran ad nnaYen s tidet Imẓaviyen Yef izarfan nsen issufek fell asen ad ḥsun d akken amecwar Yezzif. Mazal ad idiren ussan ivarkanen ar zdat. Akken ad awḍen ar tafat, ilaq ad zegren aṭellis ara d-Ylin fell asen. Ur asen ilaq ara ad feclen, ad knun. Mawel kra grarven ad iruḥ Yef ilem. DYa ad ten eṛṛzen, syin ad rekden kra isseggassen diYen. Ad kecmen di tnafa ara asen iḍegren xila n wakud.
Ad nudmen alama yufrar-d diYen Fexxar nniḍen gar asen. Maca ma ḥarcen ẓewren assa ur sbabayen ara taâkemt kan Yef Kamal Fexxar d kra n imeddukal is akken xas sseYlin-t netta amennuY nsen ur iYelli ara. Ilaq asen ad ilin ar tama-s assa d uzekka as ṭfen afus imi di leslaḥ n uYref nsen iteddun afus deg fus.
Ihi ayen iḍran deg Iqvayliyen ilaq ad istenfaâ i Imaẓiviyen akken ur ssexsaren ara anda nessexssar nekni. Akken ur ttâawaden ara s wadda i umecwar. Ma ilaq lemden deg umennuY nneY assa, ad sâun taqeddimt ar zdat d ussirem d akken ad ssiwḍen ar iswi d levYi nsen.


text:
Wagi d yiwen ččaqlala isem-is « Kamal », qqaren-as di taddart « Kamala », neɣ « Kamala taqcict ». Yewwas yekcem ɣer yiwen ubiruṭaba yezga-d di tizi wezzu, yebɣa a d-yaɣ ẓẓalamiṭ.
Kamala : efk-iyi-d ẓẓalamiṭ
Amzenzi : ulac ẓẓalamiṭ
Kamala : ihi awi-d abriki
Yefka-yas-t-id yenna-yas : awi-d tura xemsalaf
Kamala : a k-d-fkeɣ tawaɣit-ik
Amzenzi : amek akka ? awi-d xemsalaf berka ur ttrebbib ara
Kamala : a k-id-tass teqriḥt
Amzenzi : wah ! awi-d abriki-nni ihi, yenɛal din yemma-k
Kamala : a nniɣ-ak, a k-id-tass tussixt
Amzenzi : awwah ! zur wudem-ik
Kamala : tettmecabiḍ ar yibki
Amzenzi : ini-as akken i yemma-k !
Kamala : a k-id-wajhent !
Amzenzi : ur tettseḍḥiḍ ara a ccmata !
Kamala : ax mya dduru, dayen i yellan
Amzenzi : mya duru !!!! efk-itent i yemma-k
Kamala : yemma nekk maci d tibkitt, ax lkawkaw…
Amzenzi : a k-fkeɣ yiwet a k-ssexnunseɣ !
Kamala : ala ur ḥemmleɣ ara « la vyuluns »
Amzenzi : ad k-qquɣ, nniɣ-ak !
Kamala : d acu la tettraǧuḍ ihi ?
Amzenzi : d aya-agi i tettnadiḍ, aẓẓ-d ihi !
Yekker-d umzenzi-nni amcum seg umkan-is, yemdel tawwurt ubiruṭaba, yeldi-d "labragit"-ines, yerkeb Kamala-nni. Simmal la t-iteqqu, simmal Kamala yesmermuɣ...
Yenna-yas umzenzi : susem, ad aɣ-d-slen !
Kamala : ruḥ, ad ɛerḍeɣ ur tsuɣuɣ ara
Amzenzi yewwet-it, wayeḍ-nni iɛaggeḍ-d.
Amzenzi : a susem aah !
Kamala : uuuh !! s leɛqel ula d keččini, tefliḍ-iyi !!!
Amzenzi : susem a daɛwessu, ata dagi gma, deg texxamt ufella !
Kamala : uuuk ! tqreḥeḍ-iyi, rennek akin !
Amzenzi : amek tura ad iyi-teǧǧeḍ di tlemmast webrid ?
Kamala : ur k-yehwi ara ṣṣut-iw, ihi ewt-it deg ufus-ik a yiwen ufuḥan
Amzenzi : iyya-d ar dagi, ur ttrennik ara, aha !
Kamala : ur ttakkeɣ ara i timmad-ik !
Amzenzi : atan tefkiḍ yakan
Kamala : ih, maca dayen nedmeɣ !
Amzenzi : a k-ḥelleleɣ ? qqim kan dagi, eǧǧ-iyi ad saliɣ ayen bdiɣ ! ur k-yehwi ara aɛni, neɣ amek ?
Kamala : "si" ! yehwa-yi-d, d acu kan, nekk ḥemmleɣ ad "ɛebbreɣ ɛen cuɛur-i" !
Amzenzi : ih, maɛna mači dagi a qessam-ik
Kamala : nekk bɣiɣ dag-i
Amzenzi : atanananaaa !!! nniɣ-ak dag-i i yella gma, tura ad …
Kamala : ur cqiɣ ara di gma-k nekkini, ma yebɣa ad s-fkeɣ ula i netta ulac uɣilif
Amzenzi : susem yenɛal din yemma-k !
Tekker ččaqlala ger sin yergazen.
Amzenzi : rreẓ sya ! A k-d-isel a yi-ineɣ
Kamala : la k-qqareɣ siwel-as ad neqqu akken
Amzenzi : eṭṭef aqemmuḥ-ik a din yemma-k
Imir dɣa tekcem-d Zwina ar ubiruṭaba ! Tufa-ten-id wa isub userwal-is, wayeḍ teldi-d "labragit"-is...
Zwina : annaɣ a yemma acu-tt daɛwessu-agi ? d acu-t wergaz-agi i sɛiɣ ?
Amzenzi : Zwina, a leɛmer, maci d ayen tɣileḍ, gulleɣ-am-in ur sseḥnateɣ...
Zwina : susem, susem a ccmata ! Tura ad k-rwiɣ a mmi-s telɣemt…
Zwina tebda tettmeǧǧid, ad tekkat deg irebbi-s, ad tessawal i medden : "a lmumnin, a wid yesnen Rebbi, yyawt-d ad teẓrem leɛǧeb, Zwina kelxen-tt-id, tebna af wergaz kellxen-tt-id s uɛeṭṭay !".
Amzenzi-nni, iḥar yakk amek d-teɣli daɛwessu-agi fell-as… Zwina d yiwet teqcict, yesɛedday akud yides, xas akken yenna-yas "ad kem aɣeɣ", maca werǧin yebɣa rcal-agi. Ula d nettat teẓra annect-agi, imi acḥal iseggasen aya i myussanen, werǧin d-yusa ad yessuter afus-is i imawlan-is. Atan ihi, ass-agi tufa temcumt amek ad tefru iɣublan-is ɣef tikelt ! Tettmeǧǧid, tessawal, tettmermuɣ...
Yenna-yas umzenzi : susem a ddin rebbi-m, susem !
Zwina : amek ara susemeɣ ɣef lɛar i yecban wagi !
"Pandasṭala" Kamala yerfed aserwal-is, yeffeɣ seg ubiruṭaba...
Amzenzi : la m-qqareɣ ulac akk acu yellan gar-i d wergaz-agi, maci d ayen tɣileḍ...
Zwina : tura fehmeɣ acimi ur tebɣiḍ ara ad nezweǧ !
Amzenzi : amek ! nekk ur bɣiɣ ara ad nezweǧ ?
Zwina : yaah ! ihi ceyyɛ-d yemma-k ar yemma !
Ula d Amzenzi-nni yegza nezzeh timsal, yenna-yas "yirbeḥ". Azekka-nni d lǧemɛa "yepwanti"-d yisli-nni "malgri-lwi" ar wexxam imawlan, yugad ad slen medden s wayen yexdem, lɛar am wagi ur s-yezmir.
Amzenzi : atan ihi usiɣ-d ad sutreɣ afus n yelli-nwen...
Yemma-s n Zwina : yaaah ! d acu akka tesɛiḍ ? axxam, lfirma, lmal, akal, tizemrin...???
Amzenzi : ...
Zwina : Maci s lmal i zewǧen medden a yemma !
Yemma-s n Zwina : susem kemmini, mazal meẓẓiyeḍ, ad timɣureḍ ad tfehmeḍ...
Zwina : ...
Yemma-s n Zwina : ini-d tura ay aqcic, tesɛiḍ idrimen ?
Amzenzi : sɛiɣ ayen s wayes ttidireɣ
Yemma-s n Zwina : amek tettidireḍ, ihi ?
Amzenzi : znuzuyeɣ ẓẓalamiṭ deg ubiruṭaba...
Yemma-s n Zwina : dɣa d agejdur
Amzenzi : znuzuyeɣ daɣen ibrikiten, akk d ...
Yemma-s n Zwina : dɣa s wannect-agi i tebɣiḍ ad taɣeḍ yell-i, s ẓẓalamiṭ, d ibrikiten ?
Amzenzi : waqila d nettat i yebɣan ad iyi-taɣ...
Yemma-s n Zwina : ça va pas non ?
Amzenzi : attan ɣur-m ini-as !
Zwina : acu i t-ixuṣṣen a yemma ? i leɛnaya-m bɣiɣ ad zewǧeɣ yides !
Yemma-s n Zwina : ÇA VA PAS NOOON !


text:
S manaya ntaf
day sent qasu n uzwag d imxumbar ghar s iqqnen, ntaf day sent oawed amarg n
umezwag(1) ghar tmurt nnes|
Adlis a day s tifras n redcur n Arrif
iweddvaren deg ixfawen nsen, am uweddvar n imezdagh nsen di timura n midden.
Saoid BELGHERBI di tira nnes itayem d cwayt
zi tenfas n zic, s manaya ntaca axmi aqqa negh zzat i tenfas tugha d anegh
toawadent tihennatin nnegh. Ca n twaratin nnidven ntaf amyaru nnegh itari tinfas,
maca s ughanim n uzrawi, u manaya yewca ijjen n udem icna i wesfidjet.
Tinfas a ntaf itent umsent s wattvas n
iseqsan iqqnen ghar tefgant, ghar Arrif jar idvennadv d wass a, iseqsan n
umezruy iweddvaren, iseqsan n tamust itwagzen(2).
Tinfas a d tiseghnest ighensen x idmaren n
tsekla tamazight ittwarun, d tabrat n tayri zeg wur yarghin s ucemmudv n tira, d
ict n tigi n uzbu(3) i tudart n tmazight.
Saoid BELGHERBI yexs ad yini deg udlis nnes:
Cem d tfuct inu, d taziri inu, cem d tudart
inu, d raxart inu, cem d yemma inu a tamurt inu, ad teqqimed i lebda d tiggezt
izedghen deg wur inu a tamazight1inu.


text:
Asmekti n 17 Tubeṛ 1961
16 Tubeṛ 2007
Ass n 17 Tubeṛ 1961 d acu ay asen-d-yesmektay i yelmeẓyen-nneY ...
neY ula d imeqranen-nneY ? D ass n temlilit taneggarut (finale) n teqbuct n ddunit n tkurt n uḍar ? NeY
d ass ay deg d-yella wemyuṭṭaf (accrochage) d ameqran gar yiserdasen n Fṛansa ed yemjuhad deg yidurar-nneY
ay seg d-tuli ”taYect n yergazen ilelliyen yeYYaren i uzarug (indépendance)”, akk-n nella ncennu
zik ?
Ldzayer timziregt (indépendante)
teqqim acḥal ur tefki azal i wass n 17
Tubeṛ, alama ay yeqqel wass-nni yettban-d d abeṛṛani Yef umezruy (ttarix) n Ldzayer. DYa nettwali
d lawan ad bdun wid yettekkan deg tedyanin n wass-nni akk ed wid yellan d inagan imir-n ad bdun ad ssawalen fell-as skud mazal
cfan, akk-n ass-nni ur yettwattu ara neY ur t-ttaddamen ara wid ara yebYun ad t-sqedcen deg nnfee-nsen. Ass
n 17 Tubeṛ yuklal ad as-yettunefk wemkan s wazal-is u ad yers gar tedyanin ur nettwattu ara deg umezruy-nneY.
Ass-a uwḍen 46 n yiseggasen ay-a seg wasmi ay ffYen yiminigen idzayriyen deg yiḍ, deg yizenqan imeqranen
n Paris, akk-n ad ddun, ad gen tameskant (tamesbanit) u ad d-sseknen belli ugin agdal-nni n tuffYa (couvre-feu) ay d-yettwaḥettmen
fell-asen. Imsulta (ibulisen), tamḍift tazirazt (garde mobile) akk ed yiYallen n tkebbanit tagdudant n tYellist
(CRS - compagnie républicaine de sécurité) mmYen-d akk Yef Yidzayriyen yerna gan deg-sen tagezzart (massacre). Deg
umezruy (ttarix) n Paris, qlil anda ay ttewten medden ay d-yeffYen ad ddun s lehna s tiwweḥcit am ta. Gar n 200
ed 300 n medden ay yemmuten, 3000 ttwajerḥen u 11500 ttwaṭṭfen deg yiwen yiḍ. Azekka-nni, 1000 n tlawin
ed 500 n yigerdan ay yernan ttwaṭṭfen.
Tadyant-a, tlatin n yiseggasen
ay eerḍen ad tt-ffren wid yebYan
ad tt-nekṛen, maca, deg tgara, teflali-d tidet. Asmi ay d-yettwakcef way-n yeḍran deg Fṛansa, kra seg yemḍembbren
ifṛensisen ielayanen smecṭḥen tamsalt-a, ur uminen ara belli anect-nni akk n medden ay yettwanYan,
ttwajerḥen neY ttwaṭṭfen yerna nekṛen tiwweḥcit n way-n gan yemsulta (ibulisen). Maca wid-nni
ay yettekkan deg lecYal-a iweḥciyen ur zmiren ara ad kemmlen ad nekkṛen ay-n gan i lebda.
Anebdad (préfet) Maurice Papon [yellan d netta ay d anebdad n temsulta n Paris asmi ay ḍran tedyanin-a] yeereḍ
ad iḥudd iman-is ama deg 1988, asmi ay ieedda deg ccṛee deg Bordeaux, ama deg Tubeṛ n 2000, deg
wexxam n ccṛee n Paris. Γef leḥsab n Papon, imsulta (ibulisen) sferqen wid yettekkan deg tmeskanin (timesbaniyin)
s ”kra kan n tiytiwin”, yerna mi ẓedmen yiYallen n laman Yef medden, mmuten kan sin ”n Yefriqiyen
n Ugafa” (Nord-Africains), u yemmut id-sen ula d yiwen n wemsebrid afṛensis imi ”s tezYint n wul”
(crise cardiaque), Yef leḥsab n wakk-n d-yenna Papon. YuY lḥal, Papon yeereḍ ad idel tidet
s uceṭṭiḍ n leaṛ mebla ma yessetḥa.
D acu yeḍran deg tidet ?
Papon yenna-d belli deg wayyur-nni
n « Ctembeṛ aberkan”, uqbel
ma tella-d tmeskant-nni (tamesbanit), llant-d 62 n tenṭagin (attentats) ”ay nezmer ad tent-nesbibb i FLN [Tirni
n Weslelli AYelnaw], u mmuten deg-sent 2 n yifesyanen (officiers), 1 n ufesyan n lehna ed sin n yemeiwnen (wi d
iḥerkiyen n Paris neY d wid umi qqaren tikumbutin tiẓerwalin [calots
bleus]), am wakk-n jerḥen 14 n yinuwar n temsulta (fonctionnaires de police)”.
Γef ljal n way-a, deg wayyur-nni n Ctembeṛ, adabu afṛensis yebda-d yiwen n wemḥaq d aweḥci
Yef FLN. Γef leḥsab n Papon, imsulta (ibulisen) bdan la ssutturen
lekwaYeḍ i Yidzayriyen inselmen u ḥebsen-d 15.414 seg-sen akk-n ad tḥeqqen Yef tnettit-nsen (identité).
Awal n « akk-n ad tḥeqqen Yef tnettit-nsen (identité)” qesden-d
yes-s tuṭṭfa, tiyita ed ueetteb, yerna aṭas seg wid ay Yef seeddan akk ay-a eellqen-ten
deg tẓegwa ay d-iqerben Yer Paris neY sYerqen-ten deg tregwa neY deg wasif n La Seine,
neY nYan-ten s rrṣ̣aṣ̣ neY wten-ten s tdebbuzin alama ay asen-rẓan iqecruren-nsen
(crânes) neY sṭerḍqen-asen tasa-nsen. Yiwet seg tYawsiwin ay d-yesbeyynen ay-a netta d yiwet n tseYrut
(déclaration) ay d-tga yiwet n terbaet n yemsulta igdudanen (policiers républicains) {deg wass n 31 Tubeṛ 1961].
Tarbaet-a n yemsulta ur teqbil ara tiwweḥcit ara yetteeddin Yef Yidzayriyen, yili imsulta niḍen
teqqel Yer-sen tiwweḥcit-a d taYawsa n menwala. Deg tseYrut-nni ay d-uran wayt terbaet-a nezmer
ad d-naf tiYawsiwin yessexlaeen, ur tent-iqebbel leeqel.
D amḥaq yessexlaeen
”Deg Saint-Denis, Idzayriyen ay d-leqḍen seg yizenqan la ten-kkaten d tirni deg teYsart n temsulta
(poste de police). Deg yiwen yiḍ, seg melmi kan, mmuten aṭas n medden. Ugar n tlatin n yemdanen seg wid yettewten
s tiwweḥcit, ttwaḍeyyren deg terga ur ukin. Deg Noisy-le-Sec, yeḍra yiwen n usehwu (accident) ay deg tekcem
yiwet n Dauphine deg yiwen n ukamyun. Anehhaṛ n Dauphine-nni d adzayri, yejreḥ yerna yenḍerr. DYa uwyent
Yer sbiṭar deg umesni n temsulta (car de police). Maca d acu yeḍran deg umesni-nni ? Amsujji (aṭbib)
ay iwalan adzayri-nni deg sbiṭar yufa-d belli yettwanYa s yiwet n terṣ̣aṣ̣t n 7,65 mm. Ma d anezraf n tsestant (juge d’instruction) ay yerzan
Yef wemkan terra-t tmara ad yessutter ad as-d-rnun tilYa (informations) Yef temsalt-a ... Deg Saint-Denis, deg Aubervilliers akk ed kra n yisunen (arrondissements) n Paris, ffYent-d trebbae
n Waggayen usligen (Brigades spéciales) ed yieessasen n lehna, lsan-d iceṭṭiḍen iYarimen (civils)
u bdan la qeddcen mebla aḥkim, akk-n ay asen-yehwa i nitni. Bḍan Yef snat n trebbae. Yiwet deg-sent
la tḥebbes idzayriyen u la asen-tettekkes lekwaYeḍ-nsen, ma d tayeḍ la asen-d-tettaf ssebbat akk-n
ad ten-wten, ad ten-ṣ̣ereen u ad ten-ḍeyyren Yer terga, neY mi ten-wten, ad ten-jjen d imejraḥ
neY mmuten deg yimukan yexlan, u llan wid ay eellqen deg teẓgi n Vincennes.
”Deg wasun (arrondissement) wis XVIII (18), wid iqeddcen deg Waggay uslig (brigade spéciale) n tnebḍut
(district) tis tlata sbezgen kra n Yidzayriyen s tussift (essence) u sserYen-ten d iḥricen. Mi ara yili kra n weḥric
seg tfekka (ljetta) la ireYY, nitni ad rnun ad sbezgen aḥric niḍen u ad t-sserYen. TiYawsiwin-a
ur nezmir ad ttwanekṛent d aḥric kan amecṭuḥ seg way-n yeḍran deg wussan-a ineggura u mazal
la iḍerru. Tamsulta taYiwnant (police municipale) teelem yes-sent. Lbaṭel la ttgen yiḥerkiyen,
Aggayen usligen ed waggay n tzernanin ed tekriḍt (brigade des agressions et des violences) ur yelli d sser Yef
yiwen. Ciṭṭ-nni n yisalan ay d-uwyen yeYmisen d ulac ma nquren-it Yer way-n yeḍran deg tidet ...
Wid ikukran u ugaden ad ttueaqben ma ttekkan deg lbaṭel-a, anebdad (préfet) yefka-asen ḍḍmana u yenna-asen
: Frut lecYal-nwen ed Yidzayriyen kenwi s timmad-nwen. Ay-n yebYun yeḍru, ad tettwaṣ̣ṣ̣rem.
Tagnit am ta tḥettem FLN [Tirni n Weslelli AYelnaw] ad yerr tiyita s uḥakeṛ ed tmenYiwt n kra
n yemsulta (policiers) umi yettwassen yisem”.
Γef way-a, Roger Frey, aneYlaf (lewzir) n tYawsiwin n daxel, akk ed Maurice Papon bdan-d yiwet n lḥemla
ay deg eerḍen ad sseddun awal belli wid yettekkan deg FLN [Tirni n Weslelli AYelnaw] d irebraben yedreYlen,
ur ttxemmimen ara yerna neYYen imsulta (ibulisen) yetteassan tikli n tkeṛwas deg webrid deg Paris, yili
wi ur xdimen cceṛ i yiwen. Simal yella la d-yettban belli ala d lemcawṛat ay yellan zemrent ad frunt ṭṭrad,
simal llan kra la ttxemmimen belli yessefk ad yettwet FLN s tYawla yerna s ljehd. YuY lḥal, wid yebYan
ad tt-wten, llan bYan ad tt-sḍeefen akk-n ur tzemmer ara ad tili d tagensast (représentant) tawḥidt
n Yidzayriyen asmi ara d-bdunt lemcawṛat. Llan la ssaramen ad skerfen Tafidiṛalit n Fṛansa [aḥric
n FLN yellan deg Fṛansa], u ad tt-wten deg wul. Γef way-a ay ceḥnen, ladYa, Yef Yidzayriyen yellan
deg tama n Paris.
Agdal n tuffYa* n meḥyaf
*couvre-feu
Deg wass n 6 Tubeṛ, tanebdaḍt n temsulta (préfecture de police) tḥettem agdal n tuffYa (couvre-feu)
Yef ”yiqeddacen idzayriyen”, u yella yessefk fell-asen ”ad ḥebsen tikli [deg beṛṛa]
... seg 8:30 n tmeddit alama d 5:30 n tṣ̣ebḥit” yerna ur yessefk ara Yef Yidzayriyen ”ad
tteddun i yiman-nsen”, imi ”tirebbae timecṭuḥin la d-jebbdent ccek”. S way-a, nezmer ad
d-nger tamawt belli agdal-a n tuffYa yerzan kan idzayriyen d amsiri (raciste), iga meḥyaf. Nnig way-a, agdal-a
n tuffYa yeweeṛ imi ay yeldi tawwurt i yemsulta (ibulisen) yerwin neY yerfan akk-n ad sqedcen leslaḥ-nsen
akk-n kan ara walin sin neY tlata seg warraw n tmurt-nneY ddukklen-d akk-n seg leqdic. Asadur (base) n FLN yessutter
seg Tfidiṛalit n Fṛansa [aḥric n FLN iqeddcen deg Fṛansa] ad teg kra ay yes ara tqabel amihi-a (danger).
D ay-a ay yejjan Tafidiṛalit n Fṛansa ad teezem ad teg tikli ay deg ara ttekkin aṭas n medden, akk-n
ad d-sseknen i weYref (cceeb) afṛensis belli agdal-a n tuffYa d leaṛ, ala d ddulat am tin
n yinaziyen ay izemren t-xedment
Mi ara nagi ṛṛay uccmit am wa, ad d-nessken belli imenYi-nneY d imenYi n lḥeqq. Yella
iban belli tamsulta (police) ad tesseqdec id-neY iYil imi ay eeddan yagi sebea n yiseggasen nettat teseedday
tiwweḥcit-ines Yef Yidzayriyen. D acu kan, Aseqqamu n afidiṛali n GPRA
[Anabaḍ amakud n Tegduda Tadzayrit] yefka lameṛ i wakk-n ad gen medden tikli s tin n leeqel ed lehna,
yerna i lmend n way-a, fkan-d lameṛ akk-n ad ttekkint tlawin ed yigerdan deg tikli-a. Nnig way-a, Tafidiṛalit
temnee wid ara yettekkin deg tikli ad d-awyen leslaḥ n tmes neY
leslaḥ amellal, Yas ma yehwa-as d tafrut n ljib, am wakk-n ay temnee ad d-awyen ieekzan, am wakk-n ay
ten-tweṣ̣ṣ̣a ad d-ssuffYen tiḥucay ay deg d-yura ”Ad yeYli wegdal n tuffYa
amsiri” (à bas le couvre-feu raciste), ”Lemcawṛat akk ed GPRA” ed ”Ad tedder Ldzayer timziregt
(indépendante)”.
Wid igan tikli-a llan bYan ad d-sseknen belli idzayriyen yellan deg Fṛansa eewwlen ad kksen seg webrid-nsen
s kra n tYawsa ara asen-ireglen abrid akk-n ad ttekkin deg yimenYi n weslelli (libération) n tmurt-nsen u ad d-sseknen
belli aYref (cceeb) yedda ed FLN. DYa d ta ay d tamsalt ay iceYben Maurice Papon. ”Imḍebbren
n yiYallen n laman – Yef wakk-n d-yura – ẓran belli ccYel-a [amḥaq n tikli-nni] yeweeṛ
akk-n ad yefru, acku ncikk mliḥ belli lewṣ̣ayat n FLN ad tent-ḍefren medden”. DYa akk-n
ay yella lḥal : 20.000 n medden ay ddan deg yizenqan n Paris. Aṛabul (rapport) n useqqamu afidiṛali n GPRA
yenna-d belli ttekkan azal n 50.000 (gar wazal n 100.000 n Yidzayriyen izedYen deg tama n Paris). Γas ma yella wemgerrad
gar sin-a yemḍanen (nombres), yessefk ad nẓerr belli llan aṭas seg wid ay d-yusan ad ttekkin deg tikli,
maca rran-ten seg tewwura n Paris, mi d-uwḍen yimesniyen-nsen (bus) neY mi kecmen ad ṭṭfen amiṭru.
Ma deg way-n yerzan asseqdec n ”yiYil”, werjin ttewten Yidzayriyen s tiwweḥcit deg ṭṭrad-nni
am wakk-n ay ttewten deg tikli-a. Ad d-nefk kra n yimedyaten (exemples) : gar yigiman (luluf) n Yidzayriyen-nni ay uwyen Yer
Wefrag n Temzikkniyin (Parc des Expositions) deg Porte de Versailles, d timerwin (dizaines) seg-sen ay nYan s tiyita.
Wten-ten s yiwerrayen (crosses) ed yifassen n tqubac alama ay asen-rẓan iqecruren-nsen, ifassen d yiḍarren-nsen
neY sṭerḍqen-asen tasa neY aḍiḥan. Tifekkiwin-nsen (ljettat) rekḍen-tent ddaw wallen
n Mass Partis, imsefqed amatu (contrôleur général). IYallen n laman, imsulta (ibulisen) ed yimestulen izirazen (gendarmes
mobiles) semman i yiman-nsen ”tiseqquma n umager”, yerna kra seg Yidzayriyen ay d-ṭṭfen, qeleen-asen
iḍudan-nsen.
Deg yiwen yidis n tqenṭert n Neuilly, tella yiwet n terbaet n yieessasen n lehna, ma seg yidis niḍen,
llan yiYallen n CRS (Takebbanit tagdudant n tYellist). Akk Idzayriyen ay d-ḥeṛṛen gar-asen deg
tefxet-a tameqrant ṣ̣ereen-ten u ḍeyyren-ten d tirni Yer wasif n La Seine. Azal n
meyya n Yidzayriyen umi yeḍra way-a. Yemgerrad wacḥal d-nnan yemmut deg tmeskant-a (tamesbanit). Tuddsa (organisation)
n wid yemmuten deg 17 Tubeṛ ed wussan ay d-iḍefren, tga-d aṛabul ay deg d-teḥseb akk wid yemmuten
ama s rrṣ̣aṣ̣, ama s tiyita s tdebbuzin, ama s usseYreq neY s way-n niḍen, u nnan-d
belli ttwanYan deg wussan-nni gar 200 ed 300 n Yidzayriyen, u jerḥen azal n 2300 seg-sen. Ay-a yettban-aY
iṣ̣eḥḥa ma nquren amḍan-a (nombre) n wid yemmuten ed way-n ay d-ḥkan deg tseYrut (déclaration)
n 31 Tubeṛ 1961.
YuY lḥal, taseYrut-a (déclaration) d tin ay yes, kra n yemsulta (ibulisen) bYan ad d-inin tidet,
ugin ad ssusmen Yef lbaṭel, yeqreḥ-iten wul-nsen. D acu kan, wid ay tt-id-yuran ur d-srisen ara ismawen-nsen.
Lemmer d ay tt-kebben (stenyan-tt), tili ad teqqel tseYrut-a d taftart (document) yesseqnaeen ugar.
Seg wasmi ay d-ssuffYeY adlis n Twilayt tis Sebea (La 7e Wilaya) deg 1985, xedmeY akk-n ay-n zemreY
akk-n ad d-afeY wid ay d-yuran taseYrut-nni (déclaration), maca ur d-ufiY acemma, alama ay d asmi Maurice Papon
icuṛee Jean-Luc Einaudi deg wexxam n Ccṛee n Paris. Imir-n, nekk akk ed yiwen n wergaz, Emile Porzer,
nettekka deg ccṛee-nni s yisem-nneY d inagan. DYa imir-nni ay d-ufiY argaz-nni ay lliY ttnadiY
seg zik. Porzer yesteeṛef d netta ay d-yuran taseYrut-nni yerna, sdeffir ma yeggul deg wexxam n ccṛee,
yerna yefka-d ttfaṣ̣il yessexlaeen Yef way-n d-yettwakecfen belli yettwaxdem deg tedyanin-nni.
Ttwakecfent-d tYawsiwin d tiweḥciyin
Deg 27 Tubeṛ 2000, neddukkel nekk ed Jean-Luc Einaudi Yer wexxam n Emile Porzer. Nufa-t-in yezdeY yiwen
n wexxam n snat neY tlata n texxamin, deg yiwen n uzaduY (lbaṭima) n HCM, deg wasun (arrondissement) wis 8
n Paris. Imir-n yella yesea 81 n yiseggasen deg tudert-is, yemmuger-aY s leḥdaqa ed tiḥḥerfit
(simplicité), Yas akk-n tenqes tezmert-is, yerna yeḥka-aY-d abrid ay d-yekka ed way-n ay t-yejjan ad d-yeg
taseYrut-nni (déclaration). Asmi ay d-tekcem Lalman Yer Fṛansa, Emile yella d amsaltu (abulis) ameẓyan
u yettekka, s tuffra, deg yimenYi i lmend n ussuffeY n Lalman. Deg wussan n weslelli (libération), yettekka s leslaḥ,
sdat n Tnebdadt (Préfecture), deg ussuffeY n yiYallen almaniyen seg Paris. Deg tezwara n yiseggasen n 1950, yessuffeY-it
unebdad (préfet) Baylot seg temsulta (police). YuY lḥal, imir-n, Maurice Papon yella d amaru amatu (secrétaire
général) n Baylot.
Emile, yugin ad t-ssuffYen seg temsulta (police), yeccetka i Useqqamu n Uwanak (Conseil d’Etat) u yekcem
deg ccṛee. Eecṛa n yiseggasen sakk-in, yerbeḥ-d ccṛee-ines u ieawed yekcem Yer
temsulta. D acu kan, Papon mazal iquree-it-id. Asmi ay yeqqel d anebdad (préfet), dindin kan ieawed yessuffeY-it.
S way-a, deg Tubeṛ 1961, Emile Porzer yufa-t-id lḥal ur la ixeddem ara deg temsulta, d acu kan, yella mazal-it
d imḍebber n Tammidwa n Yemsulta igdudanen (Amical des Policiers républicains), u yezga yesea anermis (contact)
akk ed yimeddukal-is iqeddcen deg wakk aggayen (brigades) n temsulta n Paris. Imeddukal-a-ines llan xeddmen-d iṛabulen
(rapports) Yef wakk ay-n umi ggaren tamawt yerna d Emile Porzer ay ten-id-ijemmeen. DYa d ay-a ay ten-yejjan,
deg wass n 31 Tubeṛ 1961, ad d-arun TaseYrut n Yemsulta igdudanen (déclaration des Policiers républicains). D Emile
s timmad-is ay yuran taseYrut-a s tmacint-ines n tira, sakk-in, mi tt-ifuk, iḍeyyer tamacint-nni deg terga n Ourcq
i lmend n laman. Sakk-in yessuffeY-d azal n 1000 n tsukan (copies) seg tseYrut-nni s yiwet n troneot (ronéo) d tamecṭuḥt,
u yefreq-itent Yef yimeddukal-ines yettamen ed yimeddukal-ines n leqdic.
Tammidwa n Yemsulta igdudanen (Amicales des Policiers républicains) tessuffeY-d 10.000 n tsukan (copies) s yiwet
n troneot igerrzen ugar. Maca Anmalu ilelli n temsulta taYedmant (Syndicat libre de la police judiciaire – SLPJ)
yerfa imi ay d-teffeY tseYrut-a (déclaration) yerna yenna-d belli ay-n d-yettwannan deg-s d ”lekdeb”.
Akk-n ad d-yessken belli ay-a maci d tidet, Anmalu-a ieawed yessuffeY-d taseYrut-nni deg weYmis-is. D
acu kan, ay-a yerna iga-as ugar n udellel i tseYrut-nni, Yas ugin-tt yeedawen-ines. Papon yeccetka deg wexxam
n ccṛee Yef ”win ur nettwassen” (contre ”X”), Yef ljal n ucemmet ay d-yeddan
deg tseYrut-nni, yerna Anmalu n SPLJ yessers iman-is ula d netta seg wid yettwaḍelmen. Iccetkiyen-a ulac d acu
ay ten-id-iḍefren, yiwen ur ieedda deg ccṛee. Maca Yef wakk-n ay aY-d-iban, imsulta (ibulisen)
ay d-yelhan s temsalt-a, ”ssegnen urar” imi kra seg wid ay beḥten bedren-d ismawen n kra n yemsulta d inagan,
dYa, lemmer ad d-awyen imsulta-nni Yer wexxam n ccṛee, wi llan zemren ad d-cehden Yef tiwweḥcit
n way-n yettwagan deg Yidzayriyen.
Awaggay-aYella (brigadier-chef) Bernet iḥedṛen i yiwet seg tgezzarin (massacres) yeḍran ass-nni,
yura-d Yef tYawsiwin tiweḥciyin ay asen-gan i wid yettwaṭṭfen deg tefxet n tqenṭert n Neuilly,
u yenna-d belli llan la ten-ṣ̣erreen u la ten-ttḍeyyiren Yer wasif n La Seine.
S way-a, nezmer ad d-nini belli ur d-yeggri ara akk ccekk Yef tseYrut-nni (déclaration) imi tura neẓra
belli d tidet ay d-tenna u neẓra anwa ay tt-id-yuran. TaseYrut-a, deg tgara-ines tfuk s wawalen-a yeccuṛen
d ṛṛuḥ n talsa (humanité) : ”Nekni nuki belli yessefk ad nqader tikli zeddigen, ad neḥrez iseY-nneY
(honneur) s yisem-nneY d imdanen u ad neḥrez tezdeg n twaculin-nneY, imi ur nebYi ara ad ssetḥin
warraw-nneY s yibabaten-nsen u ad ssetḥint tlawin-nneY s yergazen-nsent. Nnig way-a, netḥeqq belli ay-a
ad yejj isem n temsulta (police) n Paris ed yisem n Fṛansa d izedganen”. Maca Papon yettmuqul iseY akk-n
niḍen. Akk-n kan eeddant tedyanin n 17 Tubeṛ, iberreḥ-d belli Fṛansa terbeḥ, yefṛeḥ
s way-n iga netta ed temsulta, yenna-d : ”imenYi n Paris nerbeḥ-it” yerna yenna-d belli FLN ”yebṭel
imenYi”.
D acu kan, Papon yella mazal yugad ”amek ara tesseqdec Tfidiṛalit n Fṛansa [aḥric n FLN yellan
deg Fṛansa] tidyanin n 17 Tubeṛ, maca yenna-d belli ay-a ad tt-yessiweḍ Yer nnger-is”. Papon
yella yettuqennee belli : ”assirem-ines aneggaru [n Tfidiṛalit n Fṛansa] d netta ay d imenYi-ines
aneggaru”. D acu kan, Papon ur d-yebdir ara yimenYi-a ay d-iḍefren tidyanin n Tubeṛ. YuY lḥal,
deg Nwembeṛ n 1961, imeḥbas idzayriyen deg leḥbas n Fṛansa gan asunded (grève) n laẓ d ameqran,
yerna taluft-a ur tefri ara alama ay d asmi Lejnas Yeddukklen ḥettmen Fṛansa akk-n ad testeeṛef belli
idzayrieyen yettwaṭṭfen Yer-s d imeḥbas isertiyen (politiques) u ḥettmen-tt daYen ad teawed
ad teldi lemcawṛat i lmend n westeeṛef belli Ldzayer tettalas ad tessutter azarug-ines (indépendance). DYa
d wa swaswa ay d iswi (but) ay teqsed Tfidiṛalit n Fṛansa ed FLN.
Imibriken d amcum-nsen
Maurice Papon ed umaru-ines amatu (secrétaire général) –ay yettucaṛeen ula d netta mbeed Yef
yenYayen mgal talsa (crimes contre l’humanité)- feṛḥen s way-n gan. Nnig way-a, Papon ur yettkukru
ara akk ad yenkeṛ tidet ur nettwenkaṛ. D awezYi ad yili Papon ur yettekka ara deg tiwweḥcit n tedyanin-a,
ala ma yella lewṣ̣ayat ay yella la tent-yettafk i yemsulta-ines (ibulisen) ur yeẓri ara amek ay xeddmen yes-sent
deg wenrar. Γef leḥsab n wakk-n d-yenna, yella dima yettweṣ̣ṣ̣i iYallen n laman ”ad
ilin d ifessasen u ad fehhmen medden”. Maca nger tamawt deg tidet, ur llin d ”ifessasen” wala d wid ”ifehhmen
medden” deg wemḥaq-nni ay meḥqen tikli seddaw n leenaya-ines netta.
Ula d imazanen (députés) ”inselmen” n ”la Troisième Force”, wid ay yettwafernen
akk-n ad qazmen FLN, ugin ad ṛuḥen deg yiḍ Yer Wegraw aYelnaw (Assemblée nationale) acku ugaden,
yerna ur ugaden ara deg lbaṭel. YuY lḥal, ass-nni, yiwen seg yimeddiden-nsen (collègue), Abdelkrim Sadi,
d ”asinatur ineslem n UNR” seg Batna-Seṭṭif, ssemguclun-t (malmener) yiYallen n laman Yef
7:45 n tmeddit deg wezniq n Saint-Michel. Sadi ṭṭfen-t sin yemsulta (ibulisen) deg lweqt ay deg wis tlata yejbed-as-d
tameẓyant-is u yeggul deg-s ar t-ineY. Amsaltu-a yefka-as tiyita ijehden Yer yiYel, u yenna-as : ”SsuffeY-d
ifassen-ik yerna ur ttewliwil ara, ma ulac ad k-nYeY”. Mass asinatur Sadi ur yesei ara udem d amellal
am Wariyen (Aryens). Roger Frey yessutter seg-s ssmaḥ azekka-nni, deg yegniren (ikulwaṛen) n Useqqamu n yemYaren.
Maca maci ala d Idzayriyen kan ay yettewten Yef ṣ̣ṣ̣ifa-nsen wanag ula d ibeṛṛaniyen.
Ispenyuliyen, Ipuṛtugaliyen yellan d-yunagen Yer Fṛansa u ttbanen-d ttemcabahen Yer Wayt Tefriqt n Ugafa,
ur mnieen ara seg tiyita. Ula d Imarikaniyen am Joseph Pomerlau n Waterville, ay d-yerzan kan d amerraḥ Yer
Fṛansa, yuY tiytiwin s tdebbuzt (matraque). Tadyant ieeddan fell-as teffeY-d deg New York Herald Tribune
n 20 Tubeṛ, ay deg d-tedda yiwet n temsiweḍt (reportage) ikemlen Yef tmeskant (tamesbanit) n 17 Tubeṛ.
S way-a, medden n ddunit akk ẓran d acu ara tetteg temsulta (police) n Papon i yiqeddacen idzayriyen. Asmi ay teedda
ddeewa, ”afham n medden ed tefses” ay Yef tella tettweṣ̣ṣ̣i-d
tnebdadt (préfecture) slan yes-s akk medden deg ddunit.
Tidebbuzin n yemsulta (ibulisen) la ttḥadarent kan icelhaben aṛiyen (aryens), ma ulac, s kra yellan d imibrik
neY yesea acebbub d akerceccay, ad yaY tiyita. Tamezwarut, ad ttewten s tdebbuzin, tis snat, ad ttwaṭṭfen,
sakk-in ad ten-awin sanda ara ten-frun. Gar wid d-yettwaṭṭfen, yella yiwen n umeYnas (militant) n uzelmaḍ,
deg tmurt-ines, Colombia, yettwamnee, u yella yedder d imennejli deg Paris. Ass-nni n 17 Tubeṛ, yella la yettmerriḥ s leeqel-is deg yizenqan imeqranen n Paris, u mi iwala la ttazzalen sdeffir
n Yidzayriyen, yewhem, imi ay iwala tiYawsiwin ur yezmir yiwen ad tent-ixayel deg tmurt ay deg d-qqaren aberriḥ-nni
n ”Tlelli, Tagadda ed Tegmat” (Liberté, Egalité, Fraternité). Imsulta (ibulisen), mi t-walan la d-yettban am Udzayri,
ssemguclun-t (brutaliser), ”refden-t” u gren-t Yer ”wemruj” 48 n tsaetin, Yas akk-n
yenna-asen Yelḍen. Yiwen n wemsaltu d afṛensis yesean yemma-s d taspenyulit u yessawal iles aspenyuli,
yeeqel belli ameYnas-nni d amaru (écrivain) mechuṛen u yenna-asen i yimeddiden-ines (collègues) ad as-brun.
Amaru-a d Gabriel Garcia Marquez, u yuwey arraz n Nobel deg tsekla (littérature). Garcia yeqqel yenna-d yiwwas : ttemcabaheY
Yer Yidzayriyen, neY ala ?
Akk-a ay d-yella umezruy. Papon iṛuḥ Yer laxert taberkant. Γas yettucaṛee u yeḥkem
fell-as ccṛee belli yeḍlem imi ay yettekka deg Uhulukust deg Ṭ̣ṭrad n Ddunit wis Sin, Papon
yemmut mebla yettwaḥkem belli yeḍlem ula deg tgezzarin (massacres) n 17 Tubeṛ.
Acolombi-nni ay yettewten deg Paris imi kan ay imerreḥ deg yiwen seg waḍan n lexrif, yettunefk-as yiwen
seg warrazen imeqranen akk n tsekla (littérature). Ma d wid yettuḍeyyren Yer wasif, uwyen-ten waman neY beleen
Yer welqae n wasif, mazal la ttṛajun Ldzayer ed Fṛansa ad steeṛfen s way-n fkan d asfel,
imi ula d tigezzarin (massacres) ay yeḍran deg Fṛansa d aḥric seg yimenYi ay nnuYen Yidzayriyen
i lmend n uzarug (indépendance). Tadyant-a yessexlaeen u tesseḥzan yessefk Yef snat-a n tmura ad tt-sfugent
(célébrer) u ad qadren wid ed tid yemmuten deg-s, imi ”tasusmi n wasif” ur tezmir ad temḥu ccfawat-nsen.
Tubeṛ 2007
Ali Haroun
Seg El Watan n 16 Tubeṛ 2007
TaYbalut (source) : http://www.elwatan.com/spip.php?page=article&id_article=78289
Qqel Yer usebter n umager


text:
AT SMAƩEL (SIWEL) — Γas ma llan kra ur d-cligen ara deg tnekkit-nsen neY yewwiten wassif d asawen, maca aṭas n yergazen d ttlawin refden imru ad ḥerzen ayen i d-yeqqimen seg tYerma n yijudda-nsen(t), gar-asen yella mas Brahimi Lxeyyer.
Ilul deg 16 yulyu aseggas 1961, di tmurt n Yiqvayliyen, tamnaḍt n At Smaɛel. Yella d aɛeggal deg tiddukla tadelsant Adrar n Fad, yekcem deg umaḍal n tsekla s tmedyazt-is yemgaraden. D aya i t-yeğğan ad inadi awalen iqvuren n tutlayt n tajddit, i wakken ad ten yesseqdec deg yisefra-s.
Lxeyyer yessefra Yef waṭas n temsal. Yura Yef tutlayt, tameṭṭut, tamurt, tayri, uguren n tmetti, tajaddit, yerra tijmilin, d wayen-nniḍen, rnu Yer waya yettili deg ttiɛad-at idelsanen d yisaragen i d-suddusent tdukliwin tidelsanin di tmurt.
Yekki deg xilla n temzizlin d tfaskiwin n tmedyazt i d-yettilin di tmurt n Yeqvayliyen, md: At Smaɛel, Aqvu, Ferɛun, At Ziki, Timizar, d wanda-nniḍen; akken daY i yewwi arraz amenzu n tfaska Kamal Buɛemmara deg tsedawit, deg useggas n 2009. Rnu Yer waya ixeddem tafsart n yedlisen i yettwarun s teqvalit.
“Yal azamul yesɛa azal” d adlis amenzu n umedyaz Brahimi Lxeyyer. YeffeY-d deg useggas n 2010, s lmendad n tiddukla tadelsant “Adrar n Fad” n temnaḍt n At Smaɛel. Iga-s tazwert mas Zahir Meksem i yellan d aselmad deg ugezdu n tutlayt d yidles amaziY, n tsedawit n Ʃebdereḥman Umira.
Leqdic-a d ammud n yizamulen n rreqem, n yiqnucen, n At Smaɛel, dYa deg-s Lxeyyer inuda Yer temYarin d tlawin, i wakken ad yessekfel wa d yessegzi anamek-nsen. Adlis-a deg-s 61 n yiriten i d-yenna mas Sadeq Rebbaɛi i yellan deg akud-nni d aselway n tiddukla n Udrar n Fad.
Idlisen n mas Brahimi:
-Yal azamul yesɛa azal, (anadi) – 2010
-Tisit n udrar n fad, (ammud n tmedyezt) – 2015
Akli Muhubi
SIWEL 162000 Oct 17 UTC


text:
TASERTIT (SIWEL) – TimenYiwt n uzamul n d yitri n cna Aqbayli Lwennas Meɛtub, tefka-d kra n ubeddel deg tektiwin, d tikli deg wallaYen n yimezdaY n tmurt n Yiqbayliyen, tizlit-nni ddwa-s ad ncereg tamurt,…tbeɛzeq mačči d kra, dYa imir-nni, bdan Yiqbayliyen ttakin-d yiwen yiwen, sin akin d tirbuyaɛ, armi sawḍen anda yewweḍ umennuY ass-a, Yer ubrid n Timunent.
Deg tazwara n wayyur n yennayer n useggas 1999, deg iYrem n Uweqas -Bgayet- begsen kra n yimeYnasen n tnekkit suddsen-d yiwen n umussu s wazal-is, ara yeɛawden tamuYli di yal aḥric ama i yidles neY i tmetti, lḥan-d ayen iwemi zemren, hgan-d yiwet n tYerYert s 27 n yimagraden, rnan uznen aṭas n tebratin i yimeYnasen n rebɛa tYemmar n Tmurt n Yiqbayliyen.
Deg ass n 29 yebrir 2001, deg Lpari yeffeY-d yiwen n wulYu n waggagen Iqbayliyen, i yessuturen Timanit, gar-asen wid yestenyan alYu, Salem Caker, Ʃebdereḥman Bugermuḥ, Nabil Fares, Ḥasen Ḥirec, Malika Baraka, Saɛid Duman, Kamal n Ayt Zerrad, d wiyaḍ, deg lawan n tefsut taberkant.
Uri ɛeṭṭel ara umussu n Timanit i yessuturen ass-a Timunent n Tmurt n Yiqbayliyen, ilul-d deg ass n 05 di yunyu 2001. Yelḥa-d amecwar sya Yer da, ibedd Yer yidis n wid yenṭeren, yefka afus n tallelt akken yezmer deg tallit-nni. Yerf-d anay afidirali n tmazYa, deg akud-nni deg tikliwin n umussu aYerman, mi ara walin albeɛḍ s wanay-nni sɛanayent s yiḍuḍan ufus, qaren muqel-t wigi mačči seg-nneY, ruḥ ay akud amussu n ufraniman yegred tiYri i Yiqbayliyen d Teqbayliyin yettidiren di tmurt d win n marikan d lurup ad fernen anay-nsen. AdYa yettwafren wanay, yeffeY-d yuYal d unṣib, refden-t yimeYnasen, yedda deg tikliwin n yennayer d 20 yebrir, yerza s aẓekka n Lwennas d Umeẓyan d wid yuklalen, yuli deg tudrin, deg tsedawiyin, deg tmura n lbeṛani.
Anay n TmazYa yellan yettwagdel, yettwaYunzu di lezzayer tamesbaṭlit, tamḥarsant akked kra n yiqmayliyen uYalen d imaziYen, refden-t tzuxun yes, ttun asmi iyas sawalen leɛlam n lihud, ṭfen deg itri qimen Yef wayyur.
I usmekti, amussu n timanit n tmurt n yiqbayliyen yettwasuddes akken iwata deg unebdu n 2007 deg taddart n At Ʃemruc d Malek Wari, deg IYil Ʃli. Deg yunyu 2010 ilul-d Unabaḍ Aqbayli Uɛḍil (G.P.K), ara yawin taYect n ugdud yenḥafen Yer tmura n umaḍal, Yef uqerru-s mass Ferḥat Mhenni, d wiyaḍ yal yiwen s yisem-is, yegra-d asurrif deg umezruy n tmurt n Yiqbayliyen, yeslul-d imseYret, takerḍa n tnekkit, anay aqbayli yessergagin adabu amharsan, iga tirziwin Yer tmura n lberrani am: kanada, lalman, lispan, izrayil, marikan, fransa, yegra aẓeṭṭa d waṭas n tuddsiwin tigraYlanin, yekcem d aɛeggal unṣib deg 2013 deg tuddsa n yiwunak n tefriqt i d-yettnekaren (Organisation des Etats Africains Émergents), deg useggas-agi daYen i yettunefk waraz n Gusi Peace Prize deg tmurt n lfilipin, i Dda Ferḥat, d tajmilt Yef umecwar-ines deg cna d tsertit d tmuYliwin-is n talwit. Ayagi akk d agzul kan,…
Amezruy ad iched belli amussu n M.A.K, yessawel mačči tikelt neY snat neY d ɛecrin, i yikabaren i yettzuxun d izdayriyen, tbuṭin fella-sen siwa Yiqbayliyen am FFS d RCD, i umussu adelsan, tidukliwin d yisquma n tudrin, d wat yizerfan n umdan, ad ddun deg tegmat, ad naYen Yef agla-nsen, ad sufYen iman-nsen seg ublaɛ deg-i turaren.
Amezruy ad yecfu, d akken tiYri n umussu n M.A.K, d tamenzut deg umezruy n talsa, i d-yeḍran i ufran n wanay, yerna s talwit. Amezruy yebda tira d akken amussu werğin yessawel i cwal d tṛuẓi, iteddu s ubrid n talwit Yef tlelli n uYref yectaqen tafat, yenḥafen seg-mi iyas truḥ timunent-ines deg 1871 ar ass-a.
Deg useggas n 2008, yuzen umussu n timanit deg lawan-nni i udabu azdayri, i usuter n timanit, ineḥkamen sɛuẓgen i tiYri, werğin rran-d tiririt, nwan d aqeṣer, zrin yiseggasen amussu yenerna mačči d kra, yeqqel udabu iserreḥ i timanit, fhem a lfahem.
Ccic i Yiqbaɛraben-nni i d-yeqqaren, tamaziYt d tunṣibt d taYelnawnt, dewla tefka-ya-Y-id izerfan-nneY, ad ɛerḍen ma Yer-sen tinzert d riḥa n umaziY-nni Yef yekkat udabu ad yessenger, ad tren d tidet tunṣibt taYelnawt deg yiYerbazen, deg lekwaYeḍ-nsen, deg tedbelt, deg ixxamen n creɛ, deg teplakin n yiberdan, deg sbiṭarat, d tiliẓriwin.
Ma d iqbayliyen-nni n serbis, d apulis neY d ağadarmi, i yeznuzun atmaten-nsen, yettqewiden i udabu sbeḥ tameddit s rebɛa duṛu, amek yaɛajaba, albeɛḍ yekkat ad yebnu, wiyaḍ sedramen, amek qeblen aseɛṛeb n dderya-nsen, amek tcemmiten deg wid i ten yifen, akid yas civil ad-as tenwuḍ am kečč i yega, a ziY kulec ad t-yessekles i syad-is ibeɛtiyen…
D ayen i taḍsa n yimi
Ur kun ḥwağ ay at ḥerki
Ixedmen i umesbaṭli
Yettawi asurdi Yef gma-s
Ur tagad aya pulisi
Mmi-k azekka ad yili
Deg le MAK, am nekki
Yezmer ad tenYen s ṛṣaṣ
Amek ara k-teḍru ass-nni
Allen-ik ad segxent s imeṭṭi
Ad ak yedderYel yiẓri
Asḥisef mačči d ddewa-s
Ass-n ad tmektiḍ yalci
Acḥal tzenẓ-ḍ d ilemẓi
I yir leḥkem aɛerbi
Aki d-yegri siwa layas
Ad tettmeniḍ lmut s uɛenni
D awezYi Yer-Yrek d ad tezzi
Alma txelṣeḍ d tirni
A win ixedɛen ayetma-s
A Yiqbayliyen, a Tiqbayliyin, atmaten, tissetmatin, ldi-t ldim-t allen, muqqel-t, muqqelem-t Yer zdat, Yas abrid yessawen, ad tawḍem ayen i tsarmem, tadukli, taqbaylit, timunent…
AYelnaẓri Amunan
SIWEL 271202 Feb 17


text:
INIG (KDirect) – Deg wulɣu i d-yeffɣen di Siwel, tansa Tunsivt n Unavaḍ. Anavaḍ Aqvayli amaynut deg yinig yella-d usveddi-ines ass n Ssebt 11 Unvir 2017 ɣef uqerru-ines Mas Lefḍel Zidan.
Yiwet n Tfugla i d-yellan di « Romainville » zdat n yimeɣnasen iqvayliyen, imi ussan yezrin i d-verrḥen n Unavaḍ amaynut.
Deg wawal i d-yefka Uselway Mas Ferḥat Mehenni i yeldin tafugla-agi, yesnummer i tarvaet-agi tamaynut n Unavaḍ ara ay-kemmlen avrid seld mi yessers amaktay n timunnent n Tmurt Taqvaylit.
Tawala n Lefḍel Zidan aneɣlaf amenzu, yerra tajmilt i Uselway n Unavaḍ imi id as-yefka taflest iwakken ad yexdem i Tmurt Taqvaylit.
D ilugan n uneggaf, Mas amaray amatu n tselwayt n Unavaḍ Ravaḥ Gelid i d-yessawlen i yal aneɣlaf akken ad yerfed afus-is wa ad yeggal s Teqvaylit :
Nek (…..) ad galleɣ s Teqvaylit, d wid yeɣlin ɣef tlelli-ines.
Ad galleɣ s Jmae Liman.
Ad d-ččareɣ amḍiq-iw s wayen seiɣ d tamussni d tezmart d tezdeg d tissas
Ad d-dduɣ d uvrid n timunnent n uɣref aqvayli di leqder n yimeɣnasen n Ufrqniman-Anavaḍ, tdukkli n Unavaḍ n Uneɣlaf Amenzu d Uselway-nneɣ
Ar d-ɣanseɣ seg wul d aneɣlaf/taneɣlaft n (…) i yiswi n tuddsa n tifrent n Ufraniman n uɣref aqvayli deg wakud wezzilen.
Y.M
K-DIRECT 926 NOV 17
Catégories :KDirect.info s Taqvaylit, MAK-Anavad


text:
Category: Aneghmis
Tamaynut n Tiznit, Ussan n usenflul s Tmazight Tasutlt tis 2
Rad tsenmili Tmagrawt Tamaynut n Tznit yan sin w-ussan xf usenflul s Tmazight g igran n Tallast, Tamdyazt, d tirra n ssinaryu Ussan 27_28/11/2010 g Tgemmi n i3rimen « Lmuqawama ».
Yili f tinna/winna iran ad awsen(t) g tmeltaghin d imeltaghen n tmsmunin d medden nna tt yiwin g usenflul add awken takerda y-ad n uzemmim (DOC) negh (PDF) aznen agh-tt s : asenflaltiznit2@yahoo.fr
ASIWD
TasYunt TIMATARIN d tsYunt yuman xf tmentilt tamaziYt, ar-d tteffaY deg Internet g talYa n PDF. AYmis n TIMATARIN illa
Anmuqqar n tzlgha n “Tirra” f ungal amazigh
Tazlgha n imaratn s tmazight “Tirra” rad tsnmili yan igiwr n tusna f tirra n ungal s tmazight: Amdya “IgDaD n wihran” n mass lahoucine Bouyaaqoubi Anir.
Rad yaws gh unmuqqar ad:
Mass Abdelwahab Bouchtart lli rad ifk yan usmmaql f ungal gh tmazight s umata.
Mass Mohamed AkunaD lli rad isawl f wakud d udghar gh ungal n “igDaD n wihran”.
Mass Lahcen Zahour lli rad …
Actukn, ar sul ttqqln !! (Mehdi Actuk)
Sg mad ur ira lmxzn gw Actukn ad yadj imddukkal g Umussu Anlmad Amaziɣ n Actukn-Biygra, ad skrn tilal n
Nssn sul mad ssntln itran (Fatima Moutaoukil) “Tagziwin n itran”
Arwass i iswingimn i ttinin : tamghart twayskar slid i tgmmi! taDuri i wawal i ttinin tawtmt ur tZDar i
«Lalla tafukt » tawckint n tmdyazin n Mass Jadal
« Zgh zik ad isnal masinissa udm ns i tafukt, ighr as mklli d iwin warratn n umzruy, middn nttni ar as bdda ttrzafn uxsan n imZyann ssutrn as ad asn tfk win urgh, zg akud ann ar tizi ad gh yura mass Jadal tawckint ns n tmdyazin, tga bdda tafukt tamatart n tattuyt d tifawt d wuddur ixatrn d ufulki d tlelli, tga taghawsa lli s nttwarga, niri tt akkw, ar nsiggil ad stt nlkm ad agh tsslf s iznZarn ns, ad agh tssagh tiglgaD i wudmawn ngh, tafukt ilmma tga asagwl n isaggwmn ngh, ar akkw sis nttagwl ixfawn nngh, macc zund nttat zund tidt ur ar nttizDir d gis nrZm alln, acku aklulu ns ikka f iZri ngh!…
Tamsmunt n Inuraz ar tsnmili anmuqqar anamur n tmdyazt Tamazight
Tamsmunt Inuraz n umzgun ar awn ttini brrkat dars gh ussan n 12/13 yunyu 2010 gh umsri n taghiwant n ugadir, rad tsnimil yan unmuqqar anamur f tmdyazt tamazight tatrart.
Ass n 12/06/2010 :
Rad trZm iggura n tfugla ns gh tis sa n dggwat s tghri n tmdyazin, d kra n uZawan, gh tgara rad tili taffugla n usgumD n udlis n mass Oussous Mohamed
Tawala tiss 9 n tsdawit n unbdu g ugadir
Iga awttas ad nml is d taghrma tamazight ur tgi ghas illis n iägam, mac tga yat tghrma igan bahra taqqburt. timatarin g ubaraz n tarkyulujit d imdraz n umzruy g wakal n tmazgha ar akkan tugga xf ma ann.taghrma ad – lli ighrrdn zg siwa g tmurt n misra ar agrawal atlantik( lli g llant tgumamin tiknariyin) d lli g kcmnt tmura n izlmd n tfriqt d mali d nnijir d burkina fasu – ttuwssan s kra n tfras ilan intti lli agh d yiwän s tgharast n tmktit tamgrut nttat ad yakkan tugna tamazight…..
Tamaynut Dcayra, Alghu (Communique)
G tdggwat n w-ass n 15 Mayu 2010 g tugamsri adlsan lli idhfarn taghiwant n Dcayra, asmal d uzwiladlis n (Le Verdict et autres récits) lli yura umara Franz Kafka ismanit umara mass Larbi Mummuc ddu tmatart Ankaḍ d wallasn yaḍn (Extraits de la métamorphose et autres récits)…


text:
Di ddyanat meṛṛa llan leibad iwumi yeṣfa wul. Ṛebbi iẓerr-iten yerna yeţḥebbiṛ fell-asen; ayagi d lexbaṛ yessefṛaḥen. Lameena, si zik, imdanen ssexdamen ddin i wayen n diri. (2 Ikurintiyen 4:3, 4; 11:13-15) Elaḥsab n kra n nnubat i d-ssufɣen imesjeṛnanen, llant ddyanat i gţekkan ula di rrebrab, deg usenger n ccetlat, di lgirrat akk-d ucemmet n warrac imecṭaḥ. Mačči d ayen isseḥzanen lmumnin n ṣṣeḥ?—Γer Matta 24:3-5,11, 12.
Ddin n ṣṣeḥ iţeuzzu Ṛebbi, lameena ddyanat n lekdeb ur s-eǧibent ara. Sselmadent tiktiwin (ixemmimen) ur nelli ara deg Wedlis Iqedsen am lekdubat ɣef Ṛebbi neɣ ɣef lmeyytin. Lameena, Yahwa yebɣa ad issinen leibad tideţ ɣef wayen i t-yeenan.—Γer Ḥizqiyal 18:4;1 Timutawus 2:3-5.
2. Amek ara teḍru d ddyanat?
Ṛebbi ur s-ţkellixent ara ddyanat i ţ-ileeben amzun ḥemmlent-eţ, yuɣ lḥal nutenti ḥemmlent ddunit n Cciṭan. (Yeequb 4:4) Deg Wedlis Iqedsen, ddyanat n lekdeb s lǧemla ţţusemmant “Babil tameqwrant.” Babil (Babilun) tella d yiwet n temdint n zik anda i d-ilul ddin n lekdeb mi geedda Uḥemmal-nni n lweqt n Nuḥ. Qrib a d-yas wass anda ara yekkes Ṛebbi ɣef tikkelt ddyanat i geţkellixen i medden, i ten-iḥeqqren.—Γer Aweḥḥi 17:1, 2,5,16, 17;18:8.
Acu kan, Yahwa ur iteţţu ara leibad iwumi yeṣfa wul, yellan di ddyanat n lekdeb n ddunit meṛṛa. Isnejmaeay-iten-id s uselmed n tideţ.—Γer Mixa 4:2,5.
3. Acu i glaq ad xedmen wid iwumi yeṣfa wul?
Yahwa iţḥebbiṛ ɣef wid i gḥemmlen tideţ akk-d lxiṛ. Isḥiriy-iten a d-ffɣen si ddyanat n lekdeb. Win iţḥibbin Ṛebbi ad ibɣu ad ibeddel ssira akken a s-yeeǧeb.—Γer Aweḥḥi 18:4.
Di lqern amezwaru, leibad iwumi yeṣfa wul qeblen s lfeṛḥ lexbaṛat yessefṛaḥen i ţberriḥen yemceggeen. Yahwa yesseḥfeḍ-asen amek ara seun tameict i d-yessasayen akteṛ n sseed, tameict ideg ara afen lɣerḍ (leqsed) d usirem. Ǧǧan-aɣ-d lemtel n leali axaṭer qeblen lexbaṛat-agi yessefṛaḥen, imi fkan i Yahwa amkan amenzu di tudert-nsen.—Γer 1 Itisalunikiyen 1:8, 9;2:13.
Yahwa iţţeeraḍ-ed s leḥnana, ɣer twacult n iqeddacen-is, wid akk yeǧǧan ddin n lekdeb. Ma yella tqebleḍ ayagi, aţ-ţeqqleḍ d aḥbib-is w’a d-trebḥeḍ tudert n dayem akk-d twacult yeččuṛen d leḥmala.—Γer Marqus 10:29, 30;2 Ikurintiyen 6:17, 18.
4. Amek ara yezree Ṛebbi lfeṛḥ ɣef lqaea meṛṛa?
Γer zdat, Ṛebbi ad yeseeddi di ccṛee ddyanat n lekdeb; ayagi d lexbaṛ issefṛaḥen. Ddunit kamel aţ-ţethenni seg weqhar. Ddyanat n lekdeb ur ţţuɣalent ara yakk ad sseerqent iberdan i yemdanen neɣ a ten-ferqent wway gar-asen. Imdanen meṛṛa ad ddukklen di leebada n Ṛebbi awḥid, Ṛebbi n tideţ.—Γer Aweḥḥi 18:20, 21;21:3, 4.


text:
LEZZAYER TAMANAƔT – Aneɣlaf amezwaru, Ahmed Ouyahia, yermes ass n lḥedd Jean-Yves Le Drian d Bruno Le Maire, yellan d aneɣlaf n turubt d tɣawsiwin n wezɣaṛ akk d win n tdamsa akk d tedrimt n Tegduda tafṛansawit yellan di Lezzayer almend n tedwilt tis kuẓ n Tseqqamutt tadamsant yemmezdin ger Lezzayer d Fṛansa (COMEFA), id-iwekked wulɣu n srabes uneɣlaf amezwaru.
Timlilit iḥeḍṛ-itt uneɣlaf n tɣawsiwin n wezɣaṛ, Abdelkader Messahel akk d win n temguri d lminat, Youcef Yousfi, id-twekked teɣbalut-agi.
Taṣebḥit, Mas Messahel d wemtil-ines afṛansawi llan sselwin lecɣal unejmuɛ n Tseqqamutt tadamsant yemmezdin, yessawḍen ar usenyi n kṛaḍ n yemtawiyen.


text:
Tafuct tghri tamddit a di tsgnutin,
Tiwcca ad yas wajjaj, d tmddit, d yidv;
Zissin tafrara, u tfawt nns umi ismirdv
uriggi,
Zissin idvan, zissin ussan, ur illi d annaz
ig itrakkwalen!
Qah ussan a ad kken, ad kken d tuggut
X wudm n lbhar, x wudm n twririn,
X isifen yizvrifen, x tagganin mani itazzl
Am ca n izli ilulls n imttinen i xafngh
ioizzen.
U yudm n waman, u tanyart n idurar,
Ccleb-ben ur wsirn, u yafayen illan lbda d
izizawen
Ad arnun di tmzvi; asif n ifaraten
Ad iqqim itkks i ydurar tayyught i yticc i
ygarwen,
Maca necc, s adu kuy ass s uzellif inu
yudaren cway ktar,
Tekkegh, u, d asmmadv adu tfuct a tamarcaqt,
Ggurgh ad ddugh, gw ammas n wurar,
Mbla ad as d yqqim walu i wmadval amqqran
imzzenzer.


text:
Taqliɛt n At Ḥemmad
Taqliɛt n At Ḥemmad d yiwet n temdint taqbuṛt ay d-yezgan deg tama n Msila, deg tlemmast n tmurt n Ledzayer. Ar ass-a, mazal nezmer ad nwali llsisan n kra n yexxamen, ɣas akken, kullci deg-s yessusem tura : ad as-tiniḍ werjin yeɛmiṛ wemkan-nni. D acu kan, Taqliɛt n At Ḥemmad, tella, zik-is, seg temdinin mechuṛen akk deg Tmazɣa. D tamaneɣt meqqren, yesɛan tasɣent s wazal-is deg umezruy n Yimaziɣen.
Agbur
Alluy n twacult n At Ḥemmad ed waṣuk n teqliɛt[ẓreg | ẓreg aɣbalu]
D tamdint n Teqliɛt, yellan d tamaneɣt n temnaḍt-nsen, zik-nni, ay rran d tamaneɣt n uwanek-nsen. Ḥemmad yefka-as azal meqqren i tmaneɣt-is. Yebna-as isensa igerrzen ay deg sgunfuyen yemzenza ay d-yettasen seg tmiwa ibeɛden. Teqqel Teqliɛt d tamdint mechuṛen deg tnezzawt, d d ulzuz ameqqran ay ɣer d-ttasen medden seg yal tama.
Tamesgida n Teqliɛt[ẓreg | ẓreg aɣbalu]
Ḥemmad Ubuluɣin icebbeḥ-as diɣ timesgidiwin i Teqliɛt, ay yerra d tamdint n tmussni ay ɣer d-ttasen s waṭas yimassanen akken ad lemden u ad slemden deg-s. Maca, ayen icebḥen akk deg temdint n Teqliɛt, netta, d tamesgida-yines tameqqrant yakk ed xemsa leqṣur-nni ay yebna deg-s. Tamesgida tebna s yeẓra imeqqranen ay iselɣen s ljir, cebbḥen-tt s uɣanib n tmesgidiwin n Tmazɣa, bnan-as ṣṣumɛa d taɛlayant. Ma leqṣur-nni, gar-asen Leqṣer n Lumaṛa ed win n Lmanaṛ, d wid ay d-yesskanen alameɣ ay deg tella tettidir temdint-nni. Asmi teqqel Teqliɛt d tamaneɣt, teqqel d tamdint tanesbaɣurt yeddren acḥal n yiseggasen deg lehna ed liser.
Anbaz n Banu Hilal ed taggara n Teqliɛt n At Ḥemmad[ẓreg | ẓreg aɣbalu]
Tamazɣa yezga yegguni-tt ccwal. Tagnit ay deg tella tettidir ur terkid ara s tidet. Yuɣ lḥal, deg tallit-nni, timura n Tmazɣa, imi ur jhident ara, zgant ttidirent ddaw leɛnaya n tgeldiyin timeqqranin n Wegmuḍ. Tageldit n Yibadisen, yellan naqal s ddaw n tmaɣda n Yifaṭimiyen n Maṣer, qqlen s ddaw tin n Yiɛebbasiyen n Beɣdad. D ayen ay yesserfan aṭas axlif n Yifaṭimiyen n Taqahirt. Akken ad iɛaqeb Ibadisen, yuzen-asen-d tiqbilin taɛṛabin n Banu Hilal akken ad asen-d-kecmen tamurt, ad asen-tt-rwin. Ma d Iḥemmadiyen, imi qqimen ddaw tmaɣda tafaṭimit, menɛen, taswiɛt-nni, seg yixeṣṣaren n Banu Hilal. D acu kan, tamurt-nsen kecmen-tt-id waṭas n medden ay d-srewlen Yihilaliyen seg Tunes. Aṭas seg yimerwalen-a ay iṛuḥen ad zedɣen deg Teqliɛt, tamaneɣt taḥemmadit. Asmi yemmut Ḥemmad deg 1028, d mmi-s, Lqayed, ay yulin s amkan-is. Yemɛawan ed ugellid n Tunes akken ad nnaɣen mgal n Yihilaliyen. Asmi yemmut Lqayed deg useggas n 1054, yexlef-it-id mmi-s, Muḥsen. D acu kan, imi aṭas ay t-ikeṛhen, ur d-zzin ara fell-as ttesɛa wagguren, yenɣa-t mmi-s n ɛemmi-s, Buluɣin Umḥemmed. Bdan sakin Yihilaliyen, ay d-yettwaznen deg tazwara ɣer Tunes, ad d-ttaẓen cwiṭ, cwiṭ s ataram armi ay d-kecmen tamurt n Yiḥemmadiyen. I wakken ad ten-yerr Buluɣin Uḥemmad, yesdukel iɣallen-is ed Yimaziɣen Iznatiyen n utaram, yessaweḍ ad ten-yernu deg 1059. Yuɣ lḥal, xas ma yella Buluɣin Umḥemmed d argaz yesɛan tabɣest, yezmer i yiman-is, ur yettuɣal ara deg wawal, maca yewɛeṛ aṭas yernu ur yesɛi ara ṛṛeḥma, alammi ay qqlen ula d wigad-is keṛhen-t, ttagaden-t. Yiwwas, asmi yemmut gma-s, icikk d Tanemmirt, d tameṭṭut n gma-s-nni yernu d yelli-s n ɛemmi-s, ay t-yenɣan. Dɣa, ula d netta yenɣa-tt. Gma-s n tagi, Naṣer Walennas, xas iɣaḍ-it lḥal, ur d-yessebgen ara cceḥna-is imir-n kan i Buluɣin Umḥemmed ay yenɣan weltma-s. Deg useggas n 1062, iṛuḥ Buluɣin Umḥemmad ad yennaɣ ed Yemrabḍen n Merruk. Mi d-yuɣal seg yimenɣi, yeqqim-as-d, Naṣer Walennas, deg Tesala, deg tlemmast n Ldzayer, yenɣa-t.
Yuɣal sakin deg wemkan-is d agellid n Yiḥemmadiyen. Seg wass-n, ur tufi tmurt-nsen talwit ed werkad am zik-nni. Yefreq Naṣer adabu n tmurt ed watmaten-is : yal yiwen yefka-as tama ara yeḥkem. Yerra igen s ddaw n udabu n gma-s, Lqasem. Naṣer yella yesɛa daɣen yiwen umatu iẓewren, isem-is Xaled. D netta ay d-iḥeṛṛen idurar n Zab ɣer tmurt n Yiḥemmadiyen. D acu kan, ur iɛeṭṭel ara Naṣer : yenɣa-t. Acuɣer ? Acku zzenzen-t-id icaweṛ kra ma yella ad kksen Naṣer i wakken ad d-rren Mɛemmeṛ, gma-s n Buluɣin Umḥemmed, deg wemkan-is.
Yekker yimenɣi, deg useggas n 1065, ger teqbilin tihilaliyin. Naṣer yedda ed teqbilt n Atbaj, deg lweqt ay deg mmi-s n ɛemmi-s, agellid n Tunes, Temmin Umuɛezz, yedda ed teqbilt n Riyaḥ. Yeffeɣ Naṣer Walennas ad yennaɣ mgal n mmi-s ɛemmi-s deg tmurt n uneggaru-yagi deg 1084. Yewwi yid-s imsisan : kra d aɛṛaben, kra d Imaziɣen iznagen, wiyaḍ d Iznatiyen. Yennuɣ Naṣer yiwen yimenɣi meqqren deg Sbiba, sdat n Qayrawan, maca yettwarna imi t-xedɛen Yeznatiyen-nni yeddan yid-s. Yemmut-as-d din, i Naṣer Walennas, gma-s Lqasem, yernu din ay n-yejja diɣ igerrujen-is. ḍefren-t yexṣimen-is alammi d tama n ḥuḍna, syin ula ɣer tmaneɣt-is, Taqliɛt. Dɣa zzin-as-d i temdint : ur qbilen ad as-ttixren alammi ay yeqbel Naṣer ad asen-yefk imuren imeqqranen seg wakal n tmurt-is. Yegra-d Naṣer, yesṛuḥen amur ameqqran seg yiɣallen-is, ed yiserdasen ay as-d-yeqqimen. Widen, ɛyan, werɛad sgunfan seg wayen akk ay d-yeḍran yid-sen, i wakken ad qablen acengu nniḍen. Dinna ay ifuṛes tagnit Lmuntaṣir Uxezrun, yiwen Umaziɣ aznati (n utaram) akken ad d-yekcem s akal n Yiḥemmadiyen. Yeṭṭef tamdint n Msila, idurar n Zab ed tama n Riɣa. Naṣer Walennas, terra-t tmara yeqbel ad isemmeḥ deg tmiwa-yagi akken ad d-ters lehna deg tmurt. Ma d Lmuntaṣir Uxezrun, ur tent-iɣellet ara : akken kan yekcem ɣer Msila, yenɣa-t Ɛaṛus Usindi, yellan d amesnabaḍ n temdint-nni, d ameddakel n Naṣer.
Asmi ay iwala Naṣer Walennas tageldit-is tezga tettidir deg tugdi ed umihi inuda ad yesserwel tamaneɣt-is. S wakka ay yefren Bgayet deg useggas n 1067 neɣ 68. Yuzen ɣer din iserdasen-is, yessebded dinna yiwet n temdint umi isemma ɣef yisem-is, Nnaṣiriyya. D acu kan, medden meṛṛa kemmlen ssawalen-as Bgayet. Ma d Taqliɛt, xas terna teqqim acḥal d iseggasen teɛmeṛ, mazal llan widak iḍemɛen ad d-teɣli ger yifassen-nsen. Ɣur Yiḥemmadiyen, Taqliɛt-nni yellan d agerruj ɣlayen, yeɣli imir-n wazal-is, d Bgayet ay cebbḥen deg umur-ines.
Igelliden Iḥemmadiyen n Bgayet mgarraden deg tikli ay d-wwin. Llan wid yessawḍen ad as-d-rnun akal i tgeldit-nsen, ḥerzen ayen sɛan zik, rnan swesɛen-t. Llan wiyaḍ, ttwarnan, aṭas n wakal ay jjan i yexṣimen-nsen. Deg yiseggasen iqerben 1130, yennuɣ ugellid At Ḥemmad, Yeḥya Uɛebdelɛaziz ed ugellid n Tunes, Mulay Ḥasan. Teḍra-d twaɣit ed ugellid aḥemmadi. Yerẓa Mulay ḥasan iɣallen iḥemmadiyen, ihudd-asen tizemmar akken ur ttankaren. Ixeṣṣaren imeqqranen ay asen-yefka d tiɣrit ur nzeggel. Amek ? Asmi ifuk wemgaru, Uɛbedleɛziz yezder deg ṭṭlaba ar iri. Tadrimt ulac, awi-d ayen a yerr, yebra-d i waṭas n yiserdasen-is seg yigen : acku ur yesɛi ara s wayes ara ten-ixelleṣ. Yuɣal simmal ɣer deffir. Aɣerya ad d-yelhu ed uɛiwed n lebni n tmurt-is, netta yefka-tt i jjiḥ. Akessar d akessar... d agrireb ay isehlen. D agus-a yefsin ay d-igan abrid i teqbilin n Banu Hilal ad d-kecment s izuɣar n Lbuṛj Buɛṛiṛij, Mejjana ed Ɛin Taɣruḍt. Yewweḍ Uɛebdelɛaziz alammi ay isemmeḥ, deg useggas n 1148, ula deg Teqliɛt, mbeɛd mi d-yesserwel seg-s igerrujen n Yiḥemmadiyen ay d-yeqqimen din.
Ṛebɛa yiseggasen sdeffir waya, deg 1152, kecmen-d Yimaziɣen Imweḥḥden n utaram ɣer uwanek aḥemmadi. ṭṭfen deg-s aṭas n wakal. Igen n Yiḥemmadiyen, yefcel seg yemgura iɛeddan, ur yessaweḍ ara ad yeṭṭef tuṭṭift sdat yiɣallen ijehden n Yemweḥḥden. Dɣa deg useggas-nni s timmad-is ay wwḍen Yemweḥḥden ɣer Bgayet. Teɣli tmaneɣt-a ay deg yifassen-nsen. Ma d tawacult n Yiḥemmadiyen terwel ɣer tmaneɣt-is taqbuṛt : Taqliɛt. Dɣa d win kan ay d amḍiq aneggaru ay deg zemren ad ffren, ad kemmlen ad qablen acengu. Akken ad ḥudden iman-nsen seg Yemweḥḥden, dduklen ed teqbilt tahilalit n Atbaj. D acu kan, d tadukli ur ten-nessemneɛ. Din din : yettwanɣa uɣella n teqbilt-a, Dahas, ttwarnan Yiḥemmadiyen. Teɣli temdint n Teqliɛt ger yifassen n Yemweḥḥden. Rewlen-d akk wid ay tt-izedɣen. Kecmen yiserdasen imweḥḥden : tamdint rwin-tt, ayen ufan wwin-t. Seg wass-nni ay teqqel Teqliɛt d tamdint yexlan. Ur yeɛriḍ ḥedd ad tt-yebnu s wadda tikkelt nniḍen. Ayen ur ihudd ara ufus n wemdan, ihudd-it zzman, kemmlen-as waman. Ass-a, ala kan d ṣṣumɛa ɛlayen n tmesgida tameqqrant n temdint ay d-mazal tebded. Deg 1980, qqlen yexriben n Teqliɛt n At Ḥemmad, ttuneḥsaben seg yisekta iqburen n umaḍal ay teḥrez tuddsa n Unesco. Isekta n Teqliɛt n At Ḥemmad seg yigerrujen n Tmazɣa. D inagan ara asen-yemmalen amezruy-nsen i warraw n Tmazɣa, tasuta deffir tayeḍ.


text:
Tamacahutt agi, d tamacahutt n yiwen yilat neɣ ma teqqarem-as acacfal (géant), yettwa-snen di yal timura n umaḍal. Qqaren-d wid t-iwalan, m ad-yelḥu deg tlemmast n yill, iḍarren-is ttrusun af lqaɛa, maca aman ur d-ttawḍen ara ar tuyat-is. D angmar (chasseur) bu lhiba, yeẓwer deg ssyaḍa, ur yettagwad lewḥuc n teẓgi, s yedmaren ig ttqabal, ur yettuɣal timendeffirt.
"Amnir" i d ism-is, iluled deg unebdu, seg uglim n wezger ig nṭel ugellid baba-s deg uḥriq s ddaw wakal ur n ttak igumma, yeswa-t s idammen n yizem, ur t-id-rba tmeṭṭut, ur yessin tilqeq akked uzuzzen n tyemmatt, ur d-yekker s tmucuha zdat lkanun.
Ass-nni i deg yunag ar tmurt nniḍen, yezger izuɣar, idurar, akked lebḥur. Yewwi iberdan yennḍen, yeẓra-d tiẓegwa yessewḥacen, yelḥa ussan d wuḍan, armi yewweḍ ar yiwet tgelda ibeɛden. Yufa-d dinna tulawin maci d kra., maca ul-is ɣer tgeldunt ig mal. Mi yessuter afus n teqcict i baba-s, agellid yenna-yas deg awal-is : "Sliɣ la heddren medden, neṭqend ula d iɣersiwen, nnan-d kečč d angmar n yezmawen. Tessutreḍ-d yell-i f-ittnaɣen yergazen, attan d zwaǧ-ik maca wissen, ma tuklaleḍ mummu n wallen...". Ineṭqed wergaz yenna-d "ay agelliḍ amuqran, ak-id-yaweḍ ayen k-yehwan, creḍ ad-k-d-awiɣ ula d adefel yerɣan". Ixemmem ugellid yenna-yas : "Maci d adfel i ycuɣben, i yɣaḍen d wid yemmuten, yečča-ten waɣzen, ruḥ ma tzemreḍ ad-t-id-qabled s yidmaren, ad-k-heggiɣ tameɣra s iḍebbalen". Agellid yenna, argaz yesla, ur yewwi la učči, la aɛewdiw is-d-fkan, ala adebbuz ines, yerna yesbur agwlim n yizem, yedda.
Ur ɛeddan ara kraḍ (3) w ussan yuɣaled, ar ass-a, yiwen ur yeẓri amek yenɣa waɣzen, maca yewwid icciwen-is deg culliḍ-is yessersi-ten zdat ugellid. Agellid, ibeddel wudm-is, ur yurǧi ara ad yuɣal wergaz d ameddur, yenna-yas "ih, ih, yirbeḥ a mm-i", maɛna maci d tameɣra is-d-ihegga i uḍeggwal, d acangel am win ttheggin i yir acengu. Yersed yiḍ, yceggɛed ugellid sstut m lebtut ar wexxam anda yeggan wergaz, s tmes tesserɣ-as allen-is almi yedderɣel, ṭṭfen-t di 20 yid-sen, refden-t, bwin-t, ḍeggren-t af yiri n yil, ǧǧan-t dinna akken ad-t-eččen w uccanen. I yewɛer lexdeɛ, deg ul n wergaz iḥerreq, yekker, yeggul ad yerr ttar, yekcem ar yil, allen-is smarayent idammen. Yebbwi abrid ger waman, yessared anezgum s temreɣ n yil, yesserɣ urfan s ḥammu n yiṭij, yteddu kan, wer yeẓri sani, mi yewweḍ ar yiwen weẓru, isenned, yerẓa-t ɛeggu, yewwi-t nadam.
M id-yuki si tnafa, yufa iman-is deg usu, zdat-s yḥulfa i tmeṭṭut, yemḥaḥed, yebɣa ad-yekker, tenna-yas : "tbaneḍ-d d amennay, neɣ d angmar, sgunfu wer ttagad". Tɛawez fell-as sa (7) wussan, d sa (7) wuḍan, yal ass tsefaḍ-as allen-is s tḥergiwin (potion magique), armi d ass-nni i deg d-yeldi allen-is. A tafat id-yeflalin fell-as, a tayri t-id-yeqsen, mi yeẓra tameṭṭut i t-id-ijemɛen. I yecbeḥ weglim-is, i zuggwaɣit tcenfirin-is, af tuyat yeɣli-d wemzur-is. Yeẓra-d tiziri deg zal, yeshetrif wer aṭan, teqsit-id tayri, deg ul-is ṭṭerḍqen iḥulfan, ifeggeḍ d leḥmala, yesmared asirem.
Tameṭṭut ula d nettat d tangmart, aneccab-is (flèche) d usdid, werǧin yezgel tanegmirt (proie). Teteddu d iɣersiwen, anda truḥ ad-dduklen, yides zgan wuccanen d izamaren, iqjan, iwtal, ifrax, tizerzert d izerzaren. S anda ma tedda, tedda tnguft-is (escorte), tcalin deg teẓgi, am wakken tcalin iselman s ddaw waman. Maɛna maci ala d iɣersiwen d wumi teddukkul, ɣur-s tiklatin, gar-asent llan sa (7) tyessetmatin, teddunt yides, qeddcent fell-as, xeddment leḥruz imi d tiwkilin. Yal ta tif weltma-s :
Tamezwarut ṣṣut-is d alegɣan, m ad-tecnu awaɣezniw yettuɣal d llufan,
tis-snat tessen i wẓawan, m ad-turar snitra ula d Rebbi yeggan,
tis-kraḍ tessen i cḍeḥ yettban, m ad-thuz tuyat deg uzal ttirriqen yitran,
ma d tayeḍ d tanaẓurt s ccan, s yiniten tesbeɣ ula d igenwan,
weltma-s tettbeddil timeqwa n waman, yes-ent txeddem iseɣwan (bijoux),
tikent-is tegnu tiksiwin mabla lkettan, tfeṣṣel tirkasin s lmerǧan,
taneggarut tif di ssifa kra yellan, yewwi daɛwessu kra itt-iwalan.
Imi tent-iwala wemcum, yettu tayri-s, yettu awal s-yefka i tin iḥemmel, mi s-yenna "nekk yidem i lebda". Yuɣal am umattar, yezga yeṭṭafar tiwkilin, anda ruḥent yedda, anda yedda rewlent. Am yiṭij awk d yitran, tturanren tuqqna tuffra.
Ayagi yak ur d-as-iruḥ ara i tuzyint, teẓra kra yellan. Turǧa ad-yeɣli yiḍ, mi gnen iɣersiwen d lewḥuc, tessawel i teklatin-is, tenna-yasent "fernemt acu tebɣamt, nekk ad-kunt-serrḥeɣ kunemti ruḥemt anda kunt-yehwa, maca ur d-ttuɣalemt ara ar tegzirt-a, sbeɛdemt anda kunt-yehwa, ad-kunt-tefkeɣ iɣersiwen i terramt, ad-tidiremt d tilelliyin, ulac acu ara kunt-ixaṣṣen". Tneṭq-ed tmenzut tennay-as "nukkenti dagi i nettidir, ula anda an-ruḥ". Tenna-yasent "ad-truḥemt neɣ ad-akunt-erreɣ d iɣersiwen, fernemt !". Tenna tlemmast deg-sent "ayɣer ara nruḥ, d tagi id tamurt nneɣ, seg mi d necfa af yemma-s n ddunit". Tenna-yasent "ihi ad-kunt-rreɣ d iɣersiwen !". Tenṭeq tmecṭuḥt tenna-d deg awal-is : "ihi rraɣ d itbiren akken ad-nesrifeg s anida nniḍen". Ihi terra-tent d itbiren, maca werǧin srafgent ar tmura nniḍen, qqiment dinna, ddawarent af uxxam n yillat, i bɣant d ttar ad-terrent.
Imi ig-faq wergaz tiwkilin qlun-t d itbiren, yuɣal yettɣimi kan ɣur-sent, ur yecliɛ deg amek i gant, yettmeḥsis ala i nuttenti, imi s-wwint allaɣ-is, ula d netta yefkayasent ul-is. Terfa tmeṭṭut, win tḥemmel yezga d yitbiren, ɣurrentett s inciwen. Lvaz yeǧǧa taninna af yitbiren, amqerqur yessams tasekkurt s ileddayen.
Teggul, ur tesseḥnet, iḍ agi ad-terɛed. Turǧa ad yers iḍ, mi gnent tetbirin af useklu (arbre), tessawel i wfalku, tenna-yas "Meḥqiten-t aken i meḥqent ul-iw, s yidammen nsent ara yeḥlu ufeddix-iw". Netta iberrez fell-asent am yizem, yeṭṭef-itent ger waccaren-is, ssawlent ula w ad-yerren, yessugḍ-itent yiwet yiwet, a Rebbi ur telliḍ d amsellek. Ygezm-itent, igezr-itent, ur d-yeqqim deg-sent ala rric, yeɣl-id am udfel yessa.
Teɣli-d tsusmi af teẓgi, ggugmen iɣersiwen, isekla qquren, kkawen waman deg saffen, qujjren wulawen... teqqim teqcict ar lqaɛa, tesḥissif, tismin id-tt-issawḍen ar wannect-a. Tjemɛed rric-nni af irebbi-s, tsuḍ fella-s s unezgum, yesrafeg rric ar yigenni, qqlunt tewkilin d itran. Tmuqel ɣer-sent, cebbḥent igenni s wucraraq-nsent. Maca tiẓgi ur tessin asurif...
Yesla-d wergaz i wannect-nni n usuɣu, yuzzel-d, yufa tameṭṭut di lqaɛa, rric ger ifassen-is. Ibedd di tlemmast n yiḍ, yettmuqul kan. Tefɣed tɣirḍemt s ddaw lqaɛa, id-tt-id-yuznen d agama, berikt am tirgin, tettirriq si ddɣel, tusad ad-tawi asfel, s-wayes ad-terr ttar n wid d-turew teẓgi. Mi id-teqqes tɣirḍemt tasemmamt argaz, ula d-as-d-yexedem wenẓar, yuzzel deg-s ssem, yečča agwlim-is s ddɣel, yeɣli af tikelt, tiɣri-ines tcerreg igenwan. Nnan-d wid yeddren di tallit-nni, ula d lqaɛa thuzz mi yebbenṭeḥ, asuɣu-ines yessakwid ula d wid yemmuten. Tuzzled ɣer-s tmerrayt-is, tessawel, tettru, tmejjed, ula wa d-yeslen. Uzzlen imeṭṭawen am wasif af tfekka n win tḥemmel, tmedl-as allen, s ttawil teddem-d tarwiḥt-is, twehhatt ar yigenni, "Atan wasfel n ugama awi-t". Am rric-nni, tuli terwiḥt n mmi-s ugelliḍ ar yigenwan, teqqul ula d nettat d itran, teṭṭafar itbiren n wuḍan, akka id-ḥkan wid yecfan.
yir.taqcict@imyura.net


text:
Jiniral Learbi Belxir, 72 iseggasen deg tudert-is, yemmut iḍelli deg Lmerruk. Aṭas-aya imi yella yakan yuḍen seg ukunsir..
Ijiniralen-a i ixedmen ala ayen n diri i Lezzayer, ttemttaten ala s yir aṭṭan; Jiniral Smaeil Medyen yemmut ilindi, Jiniral Belluṣif uread ur yewwiḍ wagguren imi s-cudden taɣesmart-is…mazal ṭṭafaren-d wiyaḍ a wer ten-yerḥem Rebbi neɣ a wer steefun deg talwit..
Jiniral Learbi Belxir yemmut
Jiniral Learbi Belxir, 72 iseggasen deg tudert-is, yemmut iḍelli deg Lmerruk. Aṭas-aya imi yella yakan yuḍen seg ukunsir..


text:
Acennay ameqran Yidir, s yisem-is aḥeqqani Ḥamid Ceryat, yeḥzen ussan-agi. Yesruḥ tin ɛzizen fell-as. Imi acennay aqbayli yettwesnen aṭas temmut-as yemma-s ass-nni n ssebt , di Paris, anda yettidir ucennay netta akked twacult-is aṭas iseggasen-ayagi.
Yidir yezgga ɣer yidis n yemma-s yuḍnen acḥal-aya. Dɣa deg ussan-agi ineggura Yidir yesenɣes di leqdic-is s sebba n lehlak izaden ɣef yemmas.
Ceryat Cabḥa, yesɛan di tudert-is 97 n iseggasen-aya, a d-taweḍ ɣer tmurt ass n lexmis ssbeḥ, timdelt-is a d-tili tameddit deg At Leḥsen di Tizi wezzu.
C.W


text:
TAMEDYAZT (SIWEL) — Ulac taddart neY tamnaḍt deg tmurt n Yiqbayliyen, ur nesɛa xerṣum yiwen n umedyaz, yerna tamedyazt teṭṭef adeg d ageɛmir deg tmetti, tuY-d aẓar seg akud n unekcum n temharsa n yiterkiyen, neY ahat send aya.
Qasa Taɛerqubt d yiwen ger xilla n yimedyazen i d-tefka Teqbaylit, d mmi-s n taddart n Tefritin, i yeṭṭafaren taɣiwant n Ferɛun, lɛerc n At Xaṭeb, deg ussamar n tmurt taqvaylit.
Ugar tamedyazt, Qasa d aselmad n tutlayt d yidles n yijudda n tmazɣa, deg yiwen uɣerbaz amenzu, deg temnaḍt anda yettidir. Seg-mi yella d abeztuḥ, iḥemmel tira, acku yekker-d deg yiwet n twacult n yinaẓuren, ahat d anecta i d-sebba-s imi yekcem amaḍal n tẓuri.
D win yekkin deg aṭas n temliliyin d tfaskiwin n tmedyazt i d-suddusent tdukliwin tidelsanin, ama d tin n udrar n fad, itri adelsan n uqbu, tin n lbacir amellaḥ, d tiyaḍ. Amedyaz Qasa Taɛerqubt, d win yessefrawen ɣef tayri, tinekkit, tilelli, tamurt, timetti, idles, d tlufa niḍen.
Deg tagara, amagrad ad yali s yiwen n ubruy, d tukkist seg usefru n umedyaz, iwemi yefka azwel « Tiɣersi n Yilem »:
Ussan di lqaa ay ssan
Leqḍeɣ-ten-id d imṭṭuyac
Ggiɣ-as taduli d uḍan
I teksumt xebcen yimcac
Iles yetthuddu ikedran
Ma izad ukerfa i tirac.
Akli Muhubi
SIWEL 071722 Mar 17


text:
Issufgh d wayyaw n tmsmunt tamaynut n ugadir yan udlis amaynu igan amzwau gh wanaw ns, acku iga afran gh tskla Tamazight s tmazight, adlis ad iga s ism: imnarn i wallas amazigh atrar, iZli I wallas mklli immal ism ns: ungal d umiyn d tullisin, gis sin igwzman, yan iga win tzrawin s tmazight, yan win iDrisn n tullisin d umiyn. Yiws gh udlis mass Akunad d Zahur d Sabri d Oussous d Mllil d Ouhmmou d Buzid d Mllil. Mklli iga udlis ad tarragt I yan umara tiwi tmttant, ig yan g willi isrsn tirsal zwarnin I tmaynut gh ugadir ad t igan d Ben Omar ittwayssann s ism n cicungh. Adlis ifsr as yan uDris ns lli d ifl ur d iffugh gh tsghunin, iga as s ism: mrim n igran. Adlis ad gis 78 n tasna, iffgh d gh tzazwlt n Centre imprimerie- Ayt Mllul.
Imnarn i w-allas amazigh atrar
Comments
-
ayouz noun gh tamaynut n agadir


text:
4 tuber
Tasimirt tasentalt
Inmudag • Firrubiar • Addalen
Tamekfadut d usaru yuniɣ • Disney
Tizegziltin / Ẓeṛ daɣen
- (° 1852) = yellul deg 1852
- (∩ 1885) = yemmut deg 1885
- a.s. = tafada julien
- n.s. = tafada n grigurian
- Tafada
- Tafada tafdit
- Umuɣ n tafada
Ass 4 tuber d ass wis277 n useggas (wis278 deg iseggasen bisekstil). Llan 88 wussan deffir-es ar taggara n useggas.
Tidyanin
Timiḍi Iru uq. S.Ɛ.
Timiḍi wisV
Timiḍi wisVII
Timiḍi wisXXI
- 2014
- akabar n tanmegla pro-Poutine n irusiswalen iliṭṭuniyen Saskaņa n umɣiwan n Riga Nils Ušakovs yuwḍeḍ d amezwaru s aqeṛṛu amecṭuḥ ar tifernin timsuḍaf di Liṭṭunya. Ɣas akken yerrbeḥ, tamsisit tanaffaɣt n alemmas-ayeffus n Taneɣlaf tamezwarut Laimdota Straujuma, yessuddesen s akabar Tigget, s Tamsisit taɣelnawt, s Tadukli n izegzawen d ifellaḥen, ad teqqim deg udabu. Yuɣ lḥal, tejmaɛeḍ 61 n 100 ikersiyen.
- ar 19 tuber : Amaḍlan n takeṛṛust n Paris.
Insayen d tiflestin
Inzan
Tira d isadwalen
Imagraden iqqenen


text:
Di 20 Cutember 1993, iberreḥ-d Ugraw amatu n Waɣlanen yedduklen s wass agraɣlan n twaculin.D tamesbanit i d-yettbeyyinen tixxutert i tefka tmetti tagraɣlant i twacult, aẓar n tmetti, daɣen lewqam i d-tettawi i liḥala n twaculin deg umaḍal rnu ɣer-s asebɣes n yinabaḍen i tmerna n wazal deg tsertit yeenan tawacult.
Di tmetti Taqbaylit ass-a, meqqer uḥulfu s umihi ieeggnen tawacult Taqbaylit imi tezga tettwaffar deg umdun n umezruy s yimenɣi-nes; neɣ amek ara nsemmi tukksa n wansayen Iqbayliyen s useereb i d-ibeddun si lakul u tezzi-d s wallalen-nniḍen am tiliẓri syin ad naf tasertit n userheb s uxḍaf akked leddi n ubrid i rrebrab, annect-agi d ayen ara yeǧǧen tawacult terwi.
Sɣur Lmulud Yunsi


text:
Amesnuder (imesnudren), biologiste - biólogo - عالم أحياء، أحيائي
Addad amaruz: umesnuder (yimesnudren).
Ẓer daɣ: amsadur, amtuddir, amuddir, anaddar, asadur, asnudran, assemsuder, assudder, assuder, dder, imsudder, imsuder, inɣider, isidder, ssemsuder, ssudder, ssuder, taddart, tameddurmant, tameddurt, tasnudert, ttwadder, ttwassemsuder, ttwassudder, ttwassuder, tudert.
Aql-iken deg - Vous êtes dans - Ustedes están en - أنتم في
Amawal n Tmaziɣt - Dictionnaire Amazigh - Français - Diccionario Amazigh - Español - قاموس أمازيغي - عربي
(c) Omar Mouffok - Tiddukla Tadelsant Imedyazen.